Moraea reflexa is 'n plant en geofiet wat tot die genus Moraea behoort. Die spesie is inheems aan die Noord-Kaap. SANBI Redlist Plants of the World Online


Moraea rigidifolia is 'n plant en geofiet wat tot die genus Moraea behoort. Die spesie is inheems aan Namibië. Plants of the World Online


Basalt is 'n digte vulkaniese stollingsgesteente wat gevorm word wanneer lawa wat nie baie vloeitraag of taai is nie en ryk aan magnesium en yster is (mafiese lawa), vinnig afkoel naby die oppervlak van 'n rotsagtige planeet of maan. Meer as 90% van alle vulkaanrots op Aarde is basalt. Vinnig afkoelende, fyn basalt is chemies gelyk aan stadig afkoelende, growwe gabbro. Die uitbarsting van basaltlawa word deur geoloë by sowat 20 vulkane per jaar waargeneem. Basalt is ook 'n belangrike rotstipe op ander planetêre liggame in die Sonnestelsel. Die grootste deel van die vlaktes van Venus, wat sowat 80% van die oppervlak bedek, is byvoorbeeld basalt, die seë of maria op die Maan is vlaktes van basaltiese lawastrome en basalt is 'n algemene rotssoort op Mars. Gesmelte basaltlawa is nie baie taai nie omdat dit min silika bevat (tussen 45% en 52%). Daarom beweeg dit vinnig en kan oor 'n groot gebied versprei voordat dit afkoel en stol. Vloedbasalte is dik opeenvolgings van sulke lawastrome wat honderdduisende vierkante kilometer kan bedek en die grootste deel van alle vulkaniese formasies uitmaak.


Moraea teretifolia is 'n plant en geofiet wat tot die genus Moraea behoort. Die spesie is inheems aan die Noord-Kaap en kom in die Richtersveld by Ploegberg en Cornellskop voor. Dit het 'n voorkomsgebied van kleiner as 100 km². Die plant word bedreig deur erosie en mynbou aktiwiteite. Dit is eers in 2014 beskryf. SANBI Redlist Plants of the World Online


Die jaar 1505 was 'n gewone jaar wat volgens die Gregoriaanse kalender op 'n Sondag begin het. Dit was die 5de jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad. 30 Julie – Gian Pietro Carafa (later Pous Paulus IV) word biskop van Chieti. 18 September – Gian Pietro Carafa (later Pous Paulus IV) word tot biskop gewy. 1 Desember – Pous Julius II stel nege nuwe kardinale aan waaronder weer (soos in 1505) twee familielede. Onbekend – Thomas Tallis, Engelse komponis († 1585) 27 Oktober – Iwan III van Rusland, Grootprins van die Rjoerik-dinastie (* 1440)


Die jaar 1511 was 'n gewone jaar wat volgens die Gregoriaanse kalender op 'n Sondag begin het. Dit was die 11de jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad. 27 Junie – Pous Julius II begin 'n baard dra as teken van rou oor die val van Bologna. 10 Maart – In sy laaste konsistorie stel Pous Julius II nog nege nuwe kardinale aan. 8 Augustus – Pous Julius II publiseer sy bul Pontifex Romanus. 1 Oktober – Giovanni de' Medici (later Pous Leo X) word pouslike legaat in Bologna. 5 November – Franse biskoppe saam met keiser Maximiliaan probeer om Pous Julius II af te set. 7 November – Franse biskoppe saam met keiser Maximiliaan kies kardinaal Lopez de Carvajal as Teenpous Martinus IV. 30 Julie – Giorgio Vasari, 'n Italiaanse skilder, argitek en een van die eerste kunsgeskiedkundiges († 1574)


Die jaar 1527 was 'n gewone jaar wat volgens die Gregoriaanse kalender op 'n Saterdag begin het. Dit was die 27ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad. 3 Mei – Pous Clemens VII stel 5 nuwe kardinale aan, almal uit Italië. 6 Mei – Keiser Karel V se Lutherse troepe plunder Rome en Pous Clemens VII vlug na die Engeleburg. 21 November – Voor hy Rome verlaat stel Pous Clemens VII nog 7 nuwe Italiaanse kardinale aan. 6 Desember – Pous Clemens VII verlaat die verwoeste Rome. 7 Desember- Pous Clemens VII stel Francisco de los Angeles Quiñones, generaal van die Franciskane aan as kardinaal. 20 Desember – Pous Clemens VII stel Francesco Comaro senior, 'n patrisiër uit Venesië aan as kardinaal. 26 Desember – Giovanni Angelo Medici (later Pous Pius IV) vestig hom in Rome. Die Slag van Kanwah. Babur verslaan Rana Sanga en Afgane. 21 Mei – Filips II van Spanje, heerser van Kastilië († 1598). John Dee – Alchemis en astroloog raadgewer van Koningin Elizabeth I van Engeland.


Walleria nutans is 'n meerjarige blomplant wat tot die genus Walleria behoort. Die spesie is inheems aan Angola, Botswana, Malawi, Mosambiek, Suid-Afrika, Tanzanië en Zambië. SANBI Redlist Plants of the World Online


Die Transnet Freight Rail Klas 21E van 2014 is 'n Suid-Afrikaanse elektriese lokomotief. Op 16 September 2014 is die eerste van die Klas 21E dubbelspanning elektriese lokomotiewe vir Transnet Freight Rail by die CSR Zhuzhou Electric Locomotive Company in China ontplooi. Twee van hierdie lokomotiewe is in China gebou met nog 38 om te volg, terwyl die res in Suid-Afrika gebou is. Die eerste veertig van die honderd 3 kV GS en 25 kV WS dubbelspanning Klas 21E elektriese lokomotiewe vir Transnet Freight Rail is in China gebou deur Zhuzhou Electric Locomotive Co., Ltd., 'n filiaal van die China South Locomotive and Rolling Stock Corporation (CSR), China se toonaangewende treinvervaardiger. Die uitrol-seremonie van die eerste lokomotief, nr. 21-001, het op 16 September 2014 by die fabriek plaasgevind. Die oorblywende sestig lokomotiewe van die bestelling is in Suid-Afrika gebou. Volgens die projekplan het die ooreenkoms ook die gesamentlike produksie van meer elektriese lokomotiewe, elektriese veelvuldige eenhede, voorstedelike spoorvoertuie en spoorvervoertoerusting vir Suid-Afrika en die Afrika-streek ingesluit.> Die eerste twee lokomotiewe is op 11 Desember 2014 vir aanvaardingsproewe afgelewer.


Please Please Me is 'n album van The Beatles wat in 1963 vrygestel is. Hierdie album was die groep sy debuut album. I Saw Her Standing There – 2:59 Misery – 1:50 Anna (Go to Him) – 2:57 Chains – 2:26 Boys – 2:27 Ask Me Why – 2:27 Please Please Me – 2:03 Love Me Do – 2:22 P.S. I Love You – 2:05 Baby It's You – 2:38 Do You Want to Know a Secret – 1:59 A Taste of Honey – 2:05 There's a Place – 1:52 Twist and Shout – 2:33 Hierdie artikel is ’n saadjie. Voel vry om Wikipedia te help deur dit uit te brei.


Revolver is 'n album van The Beatles wat in 1966 vrygestel is. "Taxman" - 2:39 "Eleanor Rigby" - 2:07 "I'm Only Sleeping" - 3:01 "Love You To" - 3:01 "Here, There and Everywhere" - 2:25 "Yellow Submarine" - 2:40 "She Said She Said" - 2:37 "Good Day Sunshine" - 2:09 "And Your Bird Can Sing" - 2:01 "For No One" - 2:01 "Doctor Robert" - 2:15 "I Want to Tell You" - 2:29 "Got to Get You into My Life" - 2:30 "Tomorrow Never Knows" - 2:57 Hierdie artikel is ’n saadjie. Voel vry om Wikipedia te help deur dit uit te brei.


Bulbine inflata is 'n plant wat inheems aan Eswatini, KwaZulu-Natal en Mpumalanga is. SANBI Redlist Plants of the World Online


Bulbine ramosa is 'n plant wat inheems is aan die Wes-Kaap. REDLIST Sanbi Plants of the World Online


Die jaar 1455 was 'n gewone jaar wat volgens die Gregoriaanse kalender op 'n Maandag begin het. Dit was die 55ste jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad. 8 Januarie – Pous Nicolaas V publiseer die bul Romanus Pontifex wat die slawehandel weereens goedkeur. 8 April – Pous Callixtus III volg Pous Nicolaas V op as pous van die Rooms-Katolieke Kerk. 20 April – Pous Callixtus III word gekroon deur kardinaal Prospero Colonna. 10 Mei – Rodrigo Borgia (later Pous Alexander VI) word deur Pous Callixtus III benoem as apostoliese protonotarius. 3 Junie – Rodrigo Borgia (later Pous Alexander VI) word diaken van Santa Maria in Xativa. 2 Februarie – Hans, koning van Denemarke († 1513). 3 Maart – Johan II, koning van Portugal († 1495). 24 Maart – Pous Nicolaas V, die eerste Renaissance-pous en die 208ste pous van die Rooms-Katolieke Kerk (* 15 November 1397). Onbekend – Michelino da Besozzo, Italiaanse skilder (* 1370)


Bulbine esterhuyseniae is 'n plant wat inheems is aan die Wes-Kaap en deel vorm van die fynbos. Dit kom op die Sederberg en Warmwatersberg voor. Die spesie word as seldsaam beskou. SANBI Redlist Plants of the World Online


Bulbine succulenta is 'n plant wat inheems aan Noord-Kaap en die Wes-Kaap is waar dit deel van die fynbos en die Sukkulente Karoo-plantegroei vorm. Die plant het minder as 10% van sy habitat verloor en word bedreig deur oorbeweiding. SANBI Redlist Plants of the World Online


Bulbine lavrani is 'n plant wat inheems aan die Wes-Kaap is. REDLIST Sanbi Plants of the World Online


Bulbine muscicola is 'n plant wat inheems aan die Wes-Kaap is. REDLIST Sanbi Plants of the World Online


Oos-Londen (Engels: East London, Xhosa: eMonti) is 'n stad in die Oos-Kaapprovinsie van Suid-Afrika. Dit het sowat 267 000 inwoners (volgens die 2011-sensus) en vorm die belanglikste deel van die Buffalo City Metropolitaanse Munisipaliteit wat in totaal sowat 755 000 inwoners huisves, waarvan 642 750 swart was, 58 258 wit, 45 442 bruin en 6 241 Indiërs. Dit lê aan die Indiese oseaankus, tussen die Buffels- en die Nahoonrivier, en is die enigste stad in Suid-Afrika met 'n rivierhawe. Pynappels en mielies is belangrike plaaslike uitvoerprodukte. Die hawe beskik ook oor die grootste graansilos in die land, met 'n kapasiteit van tot 76 000 ton. Oos-Londen is 'n belangrike in- en uitvoerhawe vir nuwe motorvoertuie na die Amerikas, die Verenigde Koninkryk, Australië, Japan en China. Koper afkomstig van Zambië en die Demokratiese Republiek van Kongo word ook per see uitgevoer. Die stad is in 1847 as 'n vesting gestig ('n kruithuis is die enigste oorblyfsel van die destydse Fort Glamorgan).


Die jaar 1105 was 'n gewone jaar wat volgens die Gregoriaanse kalender op 'n Sondag begin het. Dit was die 5de jaar van die 12de eeu n.C. Soos ander gewone jare het die jaar 12 maande, 52 weke en 365 dae gehad. 18 November - Maginulfo word gekroon as Teenpous Silvester IV. Pous Alexander III, die 170ste pous van die Rooms-Katolieke Kerk († 1181). 2 Januarie – Diederik II van Mömpelgard.


Die jaar 1129 was 'n gewone jaar wat volgens die Gregoriaanse kalender op 'n Dinsdag begin het. Dit was die 29ste jaar van die 12de eeu n.C. Soos ander gewone jare het die jaar 12 maande, 52 weke en 365 dae gehad. 8 Maart – Gerhard van Wassenberg (69), eerste graaf van Gelre.


Die jaar 1135 was 'n gewone jaar wat volgens die Gregoriaanse kalender op 'n Dinsdag begin het. Dit was die 35ste jaar van die 12de eeu n.C. Soos ander gewone jare het die jaar 12 maande, 52 weke en 365 dae gehad. Stephen van Engeland word koning van Engeland. Chrétien de Troyes, Franse digter († 1190) 1 Desember – Hendrik I van Engeland (* 1068).


Aspalathus perforata is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom van die Olifantsrivierberge tot by die Kaapse Skiereiland en die Langeberg voor. SANBI Redlist Plants of the World Online


Koning Taksin die Grote (Thai: สมเด็จพระเจ้าตากสินมหาราช, Somdet Phra Chao Taksin Maharat), of die koning van Thonburi (Thai: สมเด็จพระเจ้ากรุงธนบุรี, Somdet Phra Chao Krung Thon Buri; Chinees: 郑昭, 鄭昭, Zhèng Zhāo; Viëtnamees: 鄭國英, Trịnh Quốc Anh; 17 April 1734 - 7 April 1782) was die enigste koning van die Koninkryk Thonburi. Hy was 'n aristokraat in die Koninkryk Ayutthaya en 'n groot leier tydens die bevryding van Siam van die Birmaanse beleg ná die tweede val van Ayutthaya in 1767. Hy het Siam daarna verenig nadat dit onder beheer van verskeie krygshere was. Taksin het die stad Thonburi as die nuwe hoofstad gekies, want die stad Ayutthaya was heeltemal verwoes. Sy bewind is deur verskeie oorloë gekenmerk; hy het hernude Birmaanse invalle afgeweer en die Noord-Thaise koninkryk Lanna, die Laosiaanse prinsdomme en 'n bedreigende Kambodja onderdruk. Hoewel oorlogvoering baie van sy tyd in beslag geneem het, het hy ook baie aandag geskenk aan politiek, administrasie, ekonomie en die welsyn van die land. Hy het handel aangemoedig en betrekkinge met ander lande soos China, Brittanje en Nederland aangeknoop.


Die jaar 1183 was 'n gewone jaar wat volgens die Gregoriaanse kalender op 'n Saterdag begin het. Dit was die 83ste jaar van die 12de eeu n.C. Soos ander gewone jare het die jaar 12 maande, 52 weke en 365 dae gehad. 18 Maart – Pous Lucius III gee kwytskelding aan koning Willem I van Skotland en stuur vir hom die Orde van die Goue Roos. 22 Julie – Pous Lucius III kom in Verona aan vir samesprekings met keiser Frederik I Barbarossa. 5 September – Pous Lucius III verklaar St. Bruno van Segni heilig. 11 Junie – Hendrik die Jong Koning, medekoning vsn Engeland (* 1155) Oktober – Alexios II, keiser van die Bisantynse Ryk (* 1169) Onbekend – Chrétien de Troyes, Franse digter


Haworthiopsis fasciata is 'n vetplant wat tot die genus Haworthiopsis behoort. Die spesie is inheems aan die Oos-Kaap en kom van Gamtoosriviervallei tot by Port Elizabeth voor. Die plant het habitat afgestaan aan die aanlê van lande vir weiding, landbou aktiwiteite en stedelike ontwikkeling. Die plant het twee subspesies: Haworthiopsis fasciata var. browniana (Poelln.) Gildenh. & Klopper Haworthiopsis fasciata var. fasciata REDLIST Sanbi Plants of the World Online


Aspalathus recurvispina is 'n plant wat hoort tot die genus Aspalathus. Die spesie is endemies aan die Oos-Kaap en is deel van die fynbos-plantegroei. Dit kom van Port Elizabeth tot by Kaap St Francis voor. Al ses die subpopulasies wat histories bekend was is verswelg deur ontwikkeling en die plant was beskou as uitgestorwe. 'n Klein subpopulasie van ongeveer 200 plante is herontdek langs 'n pad in Humewood wat bedreig word deur indringerplante. SANBI Redlist Plants of the World Online Scientific American


Die jaar 1277 was 'n gewone jaar wat volgens die Gregoriaanse kalender op 'n Vrydag begin het. Dit was die 77ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. 25 November – Pous Nicolaas III volg Pous Johannes XXI op. 20 Mei – Pous Johannes XXI, die 187ste pous van die Rooms-Katolieke Kerk (* ±1215).


Die jaar 1283 was 'n gewone jaar wat volgens die Gregoriaanse kalender op 'n Vrydag begin het. Dit was die 83ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. Piran word deel van die Republiek Venesië. 9 April – Margaretha, Jonkvrou van Noorweë, koningin van Skotland.


Die jaar 1954 was 'n gewone jaar wat volgens die Gregoriaanse kalender op 'n Vrydag begin het. Dit was die 54ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 21 Januarie – Die eerste kernaangedrewe duikboot, die USS Nautilus, word te water gelaat in Amerika. 26 Januarie – Die Israelse Sharett-kabinet onder leiding van eerste minister Moshe Sharett word bevestig. 1 Maart – Die 15-megaton waterstofbom Castle Bravo ontplof op Bikini-atol in die Stille Oseaan, wat een van die ergste gevalle van radioaktiewe besoedeling deur kerntoetsing tot gevolg het. 18 April – Gamal Abdel Nasser neem by koning Faroek oor in Egipte. Die land word ’n republiek. 22 April – VSA senator Joseph McCarthy begin verhore om die Amerikaanse Leër te ondersoek oor kommunisme. 6 Mei – Roger Bannister word die eerste persoon wat die myl in minder as vier minute hardloop, die eerste droommyl. 8 Mei – Die Asiatiese Sokkerkonfederasie word in Manila, Filippyne, deur 12 lande gestig. 29 Mei – Pous Pius XII verklaar Pous Pius X heilig.


Die jaar 1086 was 'n gewone jaar wat volgens die Gregoriaanse kalender op 'n Vrydag begin het. Dit was die 86ste jaar van die 11de eeu n.C. Soos ander gewone jare het die jaar 12 maande, 52 weke en 365 dae gehad. 24 Mei – Pous Victor III volg Pous Gregorius VII op. 10 Julie – Knoet IV van Denemarke, koning van Denemarke (* 1043)


Die jaar 1097 was 'n gewone jaar wat volgens die Gregoriaanse kalender op 'n Vrydag begin het. Dit was die 97ste jaar van die 11de eeu n.C. Soos ander gewone jare het die jaar 12 maande, 52 weke en 365 dae gehad. Edgar onttroon Donald III en Edmund en word die nuwe koning van Skotland. Die Eerste Kruistog bereik Konstantinopel. Kruisvaarders beleër Nicea. 1 Julie - Slag van Dorylaeum - Die Kruisvaarders onder Bohémond de Tarente, Adhémar de Monteil en Godefroy de Bouillon verslaan die Seldsjoeke onder Kilij Arslan I Die Kruisvaarders neem Latakia van die Seltsjoek-Turke oor en begin die Beleg van Antiogië. Die eerste steengebou van die Londense Tower, die "White Tower", word voltooi. Isjaslaf II van Kiëf, Grootprins van die Rjoerik-dinastie († 1154). Pous Lucius III, die 171ste pous van die Rooms-Katolieke Kerk in Verona, Italië († 1185). Odo van Bayeux Marpa Lotsawa


19 Oktober is die 292ste dag van die jaar in die Gregoriaanse kalender (293ste in skrikkeljare). Daar volg nog 73 dae in die res van die jaar. 202 v.C. – Die Carthaagse generaal Hannibal word deur prokonsul Scipio Africanus van die Romeinse Republiek verslaan in die Slag van Zama, wat 'n einde bring aan die Tweede Puniese Oorlog. 615 – Pous Deusdedit volg Pous Bonifatius IV op. 1453 – Die Honderdjarige Oorlog kom in praktyk tot 'n einde met die verowering van Bordeaux deur die Franse van die Engelse, waarna die Engelse slegs Calais op die Franse vasteland behou. 1469 – Ferdinand II van Aragon trou met Isabella van Kastilië wat die weg baan vir die vereniging van Aragon en Kastilië in een land, Spanje. 1781 – Ná die nederlaag by die Slag van Yorktown, gee Britse magte onder Lord Charles Cornwallis amptelik oor; 'n einde word gebring aan die Amerikaanse Rewolusionêre Oorlog. 1943 – Streptomisien, die eerste antibiotiese middel teen tuberkulose, word deur navorsers by Rutgers-universiteit geïsoleer. 1951 – Britse magte beset die Suez-kanaalgebied in 'n snelle dagbreekinval.


Die jaar 908 was 'n skrikkeljaar wat volgens die Gregoriaanse kalender op 'n Sondag begin het. Dit was die 8ste jaar van die 10de eeu n.C. In teenstelling met gewone jare het die jaar 366 dae en 'n 29 Februarie gehad. Die Arabiere verower Somalië, in Oos-Afrika.


Searsia bolusii is 'n struik wat hoort tot die genus Searsia. Die spesie is inheems aan die Oos-Kaap, Vrystaat en Lesotho. Alfabetiese lys van Suid-Afrikaanse bome SANBI Redlist Plants of the World Online


Haemanthus pauculifolius is 'n meerjarige blomplant en geofiet wat tot die genus Haemanthus behoort. Die spesies is inheems aan die Eswatini, KwaZulu-Natal en Mpumalanga. Dit kom voor vanaf die Blyderivierspoort tot by Barberton, Eswatini en die noordelike KwaZulu-Natal. Dit plant word as seldsaam beskou. SANBI Redlist Plants of the World Online


Subduksie is 'n geologiese proses waarin die oseaniese litosfeer by konvergente grense in die aardmantel herwin word. Wanneer die oseaniese litosfeer van 'n tektoniese plaat bots teen die minder digte litosfeer van 'n tweede plaat, soos 'n kontinentale plaat of ligter oseaanplaat, word die swaarder plaat onder die ander een ingedruk en sink dit tot in die mantel. Die streek waar dit gebeur, staan bekend as 'n subduksiesone. Die subduksieproses het die grootste deel van die Aarde se kontinentale kors geskep. Die tempo van subduksie word gewoonlik bereken teen sentimeters per jaar, terwyl plate teen 'n gemiddelde tempo van sowat 2 tot 8 cm per jaar konvergeer (na mekaar beweeg). Subduksie is moontlik omdat die koue, rigiede oseaniese litosfeer effens digter is as die astenosfeer, die warm, vervormbare laag in die bomantel wat net onder die litosfeer lê. Die digtheidsverskil bepaal in watter mate subduksie plaasvind. Aardbewings kom algemeen by subduksiesones voor, en vloeistowwe wat deur die wegsakkende plaat vrygestel word, is 'n sneller vir vulkanisme in die boonste plaat.


Die jaar 1897 was 'n gewone jaar wat volgens die Gregoriaanse kalender op 'n Vrydag begin het. Dit was die 97ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad. 1 Januarie – Die Oranje Vrijstaatsche Gouvernementsspoorwegen word gestig. 28 Januarie – In Rusland word die eerste sensus gehou. 30 April – Genl. Jan Smuts tree in die huwelik met Isie Krige op Stellenbosch. 9 Desember – Marguerite Durand, Franse verhoogaktriese, joernalis, en bekende suffragette, stig die feminitiese dagblad La Fronde. J.J. Thomson ontdek die elektron, die elementêre partikel wat elektriese stroom in stroombane dra. Henry James publiseer sy halflengte roman The Spoils of Poynton asook die verhaal What Maisie Knew. 4 Februarie – Ludwig Erhard, Duitse politikus, minister van ekonomie en bondskanselier van Wes-Duitsland († 1977). 22 Februarie – Joeri Kondratjoek Russiese pionier van ruimtevaartkunde en ruimtevlug († 1942). 17 Maart – Ferdinand von Sammern-Frankenegg, Duitse SS-bevelvoerder († 1943). 17 April – Thornton Wilder, Amerikaanse skrywer en wenner van Pulitzerprys vir Fiksie († 1975).


Die jaar 1891 was 'n gewone jaar wat volgens die Gregoriaanse kalender op 'n Donderdag begin het. Dit was die 91ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad. Onze lastige spelling van Roeland Anthonie Kollewijn verskyn. Henry James publiseer sy korter verhaal The Pupil. 15 Mei – Pous Leo XIII publiseer sy ensikliek Rerum Novarum oor kapitaal en arbeid. 30 Oktober – Die eerste telefoon in Suid-Afrika word geïnstalleer in die amptelike woning van Paul Kruger. 30 Julie – Die Springbokke speel hul eerste internasionale rugbytoets teen die Britse en Ierse Leeus. 24 Januarie – Walter Model, Nazi-Duitse veldmaarskalk tydens die Tweede Wêreldoorlog († 1945). 4 Maart – Stephanus Petrus le Roux, Suid-Afrikaanse politikus en Minister van Landbou († 1974). 2 April – Max Ernst, Duitse skilder († 1976). 14 April – Bhimrao Ramji Ambedkar, Indiese politikus († 1956). 16 April – Richard Saul, Britse vegvlieënier en lugmaggeneraal tydens die Tweede Wêreldoorlog († 1965). 27 April – Sergei Prokofiëf, Russiese komponis († 1953).


Die jaar 1868 was 'n skrikkeljaar wat volgens die Gregoriaanse kalender op 'n Woensdag begin het. Dit was die 68ste jaar van die 19de eeu n.C. In teenstelling met gewone jare het die jaar 366 dae en 'n 29 Februarie gehad. 23 September – Ramón Emeterio Betances lei die Grito de Lares-opstand teen Spaanse oorheersing van Puerto Rico. 3 November – Ulysses S. Grant word verkies tot die eerste van sy twee termyne as die president van die V.S.A. 25 Desember – Die Republiek van Ezo word gestig in Hokkaido deur rebelle getrou aan die onttroonde Tokugawa shogunaat. 1 Januarie – Maria Kloppers, Suid-Afrikaanse weldoener († 1950). 19 Januarie – Gustav Meyrink, Oostenrykse skrywer († 1921). 3 Maart – Joel Krige, 'n Speaker van die Unie van Suid-Afrika († 1933). 10 April – George Arliss, Britse akteur († 1946). 6 Mei – Nikolaas II van Rusland, laaste Tsaar van Rusland († 1918). 24 Mei – Charlie Taylor, bouer van die enjin vir die eerste eerste aangedrewe vlug deur die Wright-broers († 1956).


Die 3de eeu het in die jaar 201 'n aanvang geneem en teen die einde van die jaar 300 ten einde geloop.


Die jaar 605 was 'n gewone jaar wat volgens die Gregoriaanse kalender op 'n Dinsdag begin het. Dit was die 5de jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad. 4 Januarie – Aj Ne' Ohl Mat word heerser van Palenque.


Die jaar 611 was 'n gewone jaar wat volgens die Gregoriaanse kalender op 'n Dinsdag begin het. Dit was die 11de jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad. Calakmul verslaan Palenque.


Die jaar 617 was 'n gewone jaar wat volgens die Gregoriaanse kalender op 'n Woensdag begin het. Dit was die 17de jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad. Sighebert I word koning van Essex.


Die jaar 629 was 'n gewone jaar wat volgens die Gregoriaanse kalender op 'n Donderdag begin het. Dit was die 29ste jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad. Dagobert I word koning van die Franke. Die Chinese monnik en reisiger Xuanzang verlaat in die geheim China se Jade-poort op die pad na Indië as Boeddhistiese pelgrim. Keiser Taizong is teen die reis en teen die Boeddhisme The Silk Road Journey With Xuanzang Sally Wriggins Basic Books, 2008,ISBN 0786725443, ISBN 9780786725441


Die jaar 647 was 'n gewone jaar wat volgens die Gregoriaanse kalender op 'n Vrydag begin het. Dit was die 47ste jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad. De Al-Aqsamoskee van Amir Abd-ul-Malik op die Tempelberg in Jerusalem is klaar.


Die jaar 671 was 'n gewone jaar wat volgens die Gregoriaanse kalender op 'n Sondag begin het. Dit was die 71ste jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad. Garibald -'n Ariaanse christen-volg sy pa Grimoald op as koning van dieLangobarde Die katolieke koning Perctarit wat in Engeland in ballingskap is, keer na Lombardye terug en verdryf sy neef Garibald van die Langobardiese troon. Grimoald van Benevento; koning van die Langobarde A Chronology of Early Medieval Western Europe: 450–1066 Timothy Venning Routledge, 2017, ISBN 1-351-58916-4, ISBN 978-1-351-58916-1


Die jaar 1819 was 'n gewone jaar wat volgens die Gregoriaanse kalender op 'n Vrydag begin het. Dit was die 19de jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad. Die einde van die oorlog van 1817 – 1819 lei tot die eerste golf Britse immigrante van 'n merkbare hoeveelheid. JMW Turner besoek hy vir die eerste keer Venesië waar hy van sy mees oorspronklike waterverfskilderye saamstel. 6 Februarie – Sir Thomas Stamford Raffles stig Singapoer, ’n nuwe handelspos vir die Britse Oos-Indiese Kompanjie. 10 April – Giovanni Maria Mastai-Ferretti (later Pous Pius IX) word priester. 22 April – Die Slag van Grahamstad vind plaas. 4 Junie – Pous Pius VII stel Rudolf Johannes Joseph Rainier von Habsburg-Lotharingen, aartshertog van Oostenryk, verkose aartsbiskop van Olomouc, Moravië aan as kardinaal. 27 September – Pous Pius VII stel Carlos da Cunha e Menezes, patriarg van Lissabon, Portugal en Cesare Guerrieri Gonzaga, tesourier generaal van die Apostoliese Kamer aan as kardinale. 14 Desember – Alabama word die 22ste deelstaat van die Verenigde State.


Die jaar 1802 was 'n gewone jaar wat volgens die Gregoriaanse kalender op 'n Vrydag begin het. Dit was die 2de jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad. 12 Februarie – Die Helvetiese Republiek lyf Oostenrykse gebiede in en vorm die kanton Fricktal 19 Mei – Die Erelegioen deur Napoleon Bonaparte gestig. 9 Augustus – Pous Pius VII stel Domenico Pignatelli di Belmonte, Theat., aartsbiskop van Palermo aan as kardinaal. 24 Desember – Pous Pius VI word in Rome herbegrawe. JMW Turner, bekende skilder, besoek Parys en Switserland. 10 Januarie – Carl von Ghega, Oostenrykse spoorwegingenieur († 1860). 26 Februarie – Victor Hugo, Franse skrywer, digter en dramaturg († 1885). 24 Julie – Alexandre Dumas, Franse skrywer († 1870). 5 Augustus – Niels Abel, Noorweegse wiskundige († 1829). 25 September – Richard Parkes Bonington, Waterverfskilder († 1828) Thomas Girten – Waterverfskilder 8 Augustus – Tjaart van der Walt, Suid-Afrikaanse militaris (* 1748).


Lampranthus vernalis is 'n vetplant wat hoort tot die genus Lampranthus. Die spesie is inheems aan die Wes-Kaap en vorm deel van die fynbos. Dit kom vanaf Yzerfontein tot by Saldanha voor en het 'n voorkomsgebied van kleiner as 100 km². Die plant het 25% van sy habitat afgestaan aan ontwikkeling by Saldanha, Jacobsbaai, Paternoster, St. Helenabaai, Langebaan en Yzerfontein die afgelope 25 jaar. SANBI Redlist Plants of the World Online


Walentina Wladimirowna Teresjkowa (Russies: Валенти́на Влади́мировна Терешко́ва; gebore 6 Maart 1937) is 'n lid van die Russiese Doema, ingenieur en voormalige ruimtevaarder. Sy is die eerste en jongste vrou wat in die ruimte gevlieg het (op 16 Junie 1963) tydens 'n solosending van Wostok 6. Sy het 48 keer om die Aarde gewentel, byna drie dae in die ruimte deurgebring en bly die enigste vrou wat op 'n soloruimtesending was. Voor haar aanvaarding vir die Sowjet-ruimteprogram was Teresjkowa 'n tekstielfabriekswerker en amateurvalskermspringer. Sy het by die lugmag aangesluit as deel van die "Ruimtevaarderkorps" en is as 'n offisier aangestel nadat sy haar opleiding voltooi het. Ná die ontbinding van die eerste groep vroulike ruimtevaarders in 1969, het Teresjkowa as 'n ruimtevaarder-instrukteur aangebly in die ruimteprogram. Sy het later aan die Zjoekofski-lumagingenieursakademie gegradueer en weer vir ruimtevlugte gekwalifiseer, maar is nooit weer ruimte toe nie. Sy het in 1997 uit die lugmag getree nadat sy die rang van generaal-majoor beklee het.


Die riviertaaibos (Searsia pyroides var. gracilis) is 'n boom wat hoort tot die genus Searsia. In Suid-Afrika kom die spesie in Gauteng, KwaZulu-Natal, Limpopo, Mpumalanga, Noordwes, die Oos-Kaap en die Vrystaat voor. Die spesie is inheems aan Botswana, Eswatini, Lesotho, Mosambiek, Tanzanië en Zimbabwe. Die boom se FSA-nommer is 392.2. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ REDLIST Sanbi Plants of the World Online


Babiana unguiculata is 'n meerjarige blomplant en geofiet wat tot die genus Babiana behoort. Die spesie is inheems aan die Noord-Kaap en die Wes-Kaap. Dit kom op die Nardouwberg en Bokkeveldberge-eskarp voor waar dit deel van die fynbos is. Daar is twee subpopulasies en dit word bedreig deur die rooibostee bedryf. SANBI Redlist Plants of the World Online


Searsia humpatensis is 'n boom wat hoort tot die genus Searsia. Die spesie is endemies aan Angola. Alfabetiese lys van Suid-Afrikaanse bome Plants of the World Online


Die jaar 409 was 'n gewone jaar wat volgens die Gregoriaanse kalender op 'n Donderdag begin het. Dit was die 9de jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. Pharamond, koning van die Franke.


Die jaar 421 was 'n gewone jaar wat volgens die Gregoriaanse kalender op 'n Vrydag begin het. Dit was die 21ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. Bahram V word koning van die Persiese Ryk (Sassaniede)


Die jaar 433 was 'n gewone jaar wat volgens die Gregoriaanse kalender op 'n Saterdag begin het. Dit was die 33ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. Attila en sy broer Bleda word leiers van die Hunne.


Die jaar 439 was 'n gewone jaar wat volgens die Gregoriaanse kalender op 'n Saterdag begin het. Dit was die 39ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. Kartago val in Vandaalse hande. Yazdegerd II word grootkoning van die Persiese Ryk (Sassaniede).


Aspalathus dahlgrenii is 'n plant wat hoort tot die genus Aspalathus. Die spesie is inheems aan KwaZulu-Natal en kom in Pondoland by die Umtamvunarivier voor. ScienceDirect Plants of the World Online


Aspalathus carnosa is 'n plant wat hoort tot die genus Aspalathus. Die spesie is inheems aan die Wes-Kaap en vorm deel van die fynbos. Dit kom voor vanaf die Kaapse Skiereiland tot by die monding van die Palmietrivier. SANBI Redlist Plants of the World Online


Aspalathus biflora is 'n plant wat hoort tot die genus Aspalathus. Die spesie is inheems aan die Oos-Kaap en die Wes-Kaap en vorm deel van die fynbos. Die plant het een subspesie: Aspalathus biflora subsp. biflora SANBI Redlist Plants of the World Online


Jakof Michailowitsj Joerofski (Russies: Я́ков Миха́йлович Юро́вский; 19 Junie [O.S. 7 Junie] 1878 - 2 Augustus 1938) was 'n Russiese Bolsjewistiese rewolusionêr en 'n Tsjekis (geheime polisieagent) van die Sowjetunie. Hy is die bekendste as hooflaksman in die moord op die Romanofs, onder andere die voormalige tsaar, Nikolaas II, sy hele gesin en nog lede van die huishouding wat in die Ipatijef-huis in Jekaterinburg aangehou is. Nadat die moord deur die Oeralse Sowjet beplan is, het Joerofski die begrafnisterrein op 14 Julie gefinaliseer, asook planne om soveel getuienis as moontlik te vernietig. Hy het voortdurend met Pjotr Jermakof, die militêre kommissaris van Werch-Isetsk, beraadslaag – dié was in beheer van die opruiming en het beweer hy ken die omgewing goed. Die gesin sou in die nag van 16-17 Julie 1918 in die Ipatijef-huis se kelder geskiet word. In die kommandant se kantoor het Joerofski slagoffers aan elke teregsteller toegewys en die wapens uitgedeel. Hy het 'n Mauser en Colt geneem.


Aspalathus triquetra is 'n plant wat hoort tot die genus Aspalathus. Die spesie is inheems aan die Wes-Kaap en vorm deel van die fynbos. Dit plant kom van die Sederberg tot by die Riviersonderendberge en ooswaarts langs die Hexrivierberge tot by die Witteberg naby Laingsburg voor. Die populasie is stabiel. SANBI Redlist Plants of the World Online


Die jaar 365 was 'n gewone jaar wat volgens die Gregoriaanse kalender op 'n Vrydag begin het. Dit was die 65ste jaar van die 4de eeu n.C. Soos ander gewone jare het die jaar 12 maande, 52 weke en 365 dae gehad. 21 Julie – Kreta word deur een van die swaarste aardbewings uit die mediterraanse geskiedenis getref. Die bewing word in Alexandrië en op Sisilië gevoel en veroorsaak 'n tsoenami wat in Cyrene en Tripolitanië verwoesting teweegbring. 26 September – Procopius kom in opstand teen keiser Valens in Konstantinopel. 22 November – Teenpous Felix II Minoan Earthquakes: Breaking the Myth through Interdisciplinarity, Simon Jusseret, Manuel Sintubin Leuven University Press, 2017, ISBN 9462701059, ISBN 9789462701052


Die jaar 371 was 'n gewone jaar wat volgens die Gregoriaanse kalender op 'n Vrydag begin het. Dit was die 71ste jaar van die 4de eeu n.C. Soos ander gewone jare het die jaar 12 maande, 52 weke en 365 dae gehad. 1 Augustus – Sint Eusebius van Vercelli.


Robert Graeme Pollock (gebore 27 Februarie 1944) is 'n voormalige krieketspeler vir Suid-Afrika, Transvaal en die Oostelike Provinsie. Pollock is deel van 'n bekende krieketfamilie en hy word beskou as een van die beste Suid-Afrikaanse krieketspelers en een van die beste kolwers ooit. Hierdie Krieket-verwante artikel is slegs 'n saadjie. U kan ons wikipedia help deur dit uit te brei.


Die nier is 'n boonvormige uitskeidingsorgaan wat in soogdiere voorkom. Die nier vorm deel van die urinêre stelsel en filtreer afvalstowwe (veral ureum) vanuit die bloed en skei dit saam met water uit as urine. Die nier sorg ook vir die handhawing van die suur-basis-ewewig in die liggaam deur die vervoer van bikarbonaat en waterstof-ione. Die mediese veld wat niere bestudeer word nefrologie genoem vanuit die Grieks. Die byvoeglike naamwoord "renale" beteken nier-verwant en kom uit die Latyn renes. In die mens is die niere aan die agterkant (posterior) van die buik geleë, agter die peritoneum (vlies wat die buik uitvoer). Hulle is 10-13 cm lank, 5 cm dik en weeg elk ongeveer 150 gram. Daar is een aan elke kant van die werwelkolom; die regter nier is net onder die lewer geleë (dus effens laer as linker nier) en die linker nier net onder die diafragma en langs die milt. Aan die bo-pool van elke nier is 'n klier genaamd die bynier.


Die Koerse taal (kursenieku valoda; Lets: kuršu valoda; Litaus: kuršių kalba) tel onder die Indo-Europese tale, meer spesifiek die Baltiese Tale. Dit is oorspronklik in Koerland (Suid-Letland) en in noordelike Oos-Pruise gepraat. Dit is onduidelik of Koers tot die Wes- of Oos-Baltiese groep van die Baltiese tale behoort. Volgens een wellig omstrede mening gaan dit om 'n Wes-baltiese taal, wat later weens die invloed van Oos-Baltiese tale tot 'n Oos-Baltiese tipe ontwikkel het. So onlangs as die 18de eeu was Koers 'n baie lewendige taal. Dit is egter daarna deur Duitse, toe Russiese en uiteindelik Letse invalle verdring. Omstreeks 1930 is Koers nog deur 9 500 sprekers in Koerland en in die Duitse Memelbekken gebesig, maar weens die Tweede Wêreldoorlog en verdrywing uit Oos-Pruise het daar teen 1950 slegs 2 500 sprekers oorgebly. Om die taal te bewaar, word daar met behulp van die laaste Koers-sprekendes (2004: agt mense) 'n stel Koerse-handboeke uitgegee.


Ficksburg is 'n dorp in die Vrystaat, Suid-Afrika en is langs die Caledonrivier en gevolglik die grens tussen Suid-Afrika en Lesotho geleë. 'n Grenspos genaamd Ficksburgbrug 28°53′02″S 27°53′24″O / 28.884°S 27.890°O / -28.884; 27.890 opereer 24 uur per dag tussen Ficksburg en Maputsoe in die twee lande. Ander dorpe in die omgewing sluit Fouriesburg, Clocolan, Clarens en Bethlehem in. Dié dorp is in 1867 na Johan Izak Jacobus (Jan) Fick vernoem, wat 'n kommandant-generaal van die Vrystaatse magte was tydens die Tweede Basoeto-oorlog van 1865 en 1866. Ficksburg is, soos Wepener en Ladybrand, onmiddellik ná die laaste oorlog teen die Basoeto's in 1867 as 'n vesting van die Vrystaat in die verowerde Basoeto-gebied gebou. Dié dorpe moes verset deur die Basoeto's en strooptogte oor die grens verhoed. Die distrik is 1 326 km2 groot. Ficksburg se hedendaagse bekendheid is as gevolg van sy kersiefees wat in November elke jaar gehou word. Byna die hele land se kersies word hier verbou, terwyl aspersies ook op groot skaal in die area verbou word.


Die veldkornet was 'n veelsydige amptenaar wat in die uitgestrekte binnelandse distrikte van Suid-Afrika sedert die Nederlandse bewind op administratiewe, regterlike en militêre gebied 'n rol gespeel het. Aan die Kaap het die poste van veldwagmeester, kornet en vaandrig saamgesmelt tot veldkornet. Groot binnelandse distrikte is in wyke, veldkornetskappe genoem, verdeel. Die veldkornet is gewoonlik aangewys uit die vooraanstaande boere van die distrik en het meestal geen salaris vir sy werk ontvang nie, maar is vrygestel van belasting en rekognisiegeld op sy plaas. In die VOC-tyd was sy taak om binnelandse vrede en veiligheid te verseker. Tydens die Bataafse bewind is sy pligte uitgebrei en duideliker omskryf. Met die Britse oorname is hy beskou as assistent van die landdros. In 1846 is die pos selfs tot Natal uitgebrei. In die tyd van die Groot Trek is die veldkornet deur die burgers verkies. Toe was hy betrokke by die trekplanne en laerinrigting, handhawing van die wet en orde, verhoudinge met die bediendes en die oplos van geskille. Tydens verkiesings moes hy die landdros bystaan. In die Boere-republieke speel die veldkornet 'n groot rol in die organisasie van die pioniersgemeenskap.


Willem Lodewikus (Willie) van der Merwe (gebore 20 Oktober 1957; ook bekend as WL van der Merwe) is 'n Suid-Afrikaanse filosoof en digter. Sy pa was vir baie jare die volksraadslid van Heidelberg en later Meyerton. Willem Lodewikus van der Merwe is op 20 Oktober 1957 gebore en word groot op ’n plaas naby Meyerton in die destydse Transvaal. Sy ouers is Willem Lodewikus van der Merwe en Vesta van der Vyver. Sy pa is vir baie jare die Volksraadslid vir Heidelberg en later Meyerton. Willie matrikuleer aan die Hoërskool Dr. Malan in Meyerton en studeer dan verder aan die Universiteit van Stellenbosch. Hier behaal hy die B.A.-graad in 1978, die B.A. Honneurs-graad in Filosofie in 1980, die B.Th.-graad in 1982, die M.A.-graad in Filosofie in 1983 en dic Lisensiaat in Teologie in 1984, alle grade met lof. Op universiteit is hy lid van D.J. Opperman se Letterkundige Laboratorium. Ná afloop van sy studies doen hy in 1985 en 1986 diens as kapelaan in die Suid-Afrikaanse Weermag en verkry die Pro Patria-medalje vir diens aan die Angolese grens in Namibië.


Die langsnawelpikkewyne (Pygoscelis) is 'n voëlgenus in die familie van pikkewyne (Spheniscidae). Hulle is sonder uitsondering swart-wit geveer en verveer aan die einde van die broeiseisoen. Al die spesies in die genus is baie sosiaal, die strombandpikkewyne op Deceptioneiland is die grootste pikkewynkolonie met 'n geskatte vyf-miljoen broeipare. Drie spesies langsnawelpikkewyne word onderskei: die witoorpikkewyn (P. papua), die adeliepikkewyn (P. adeliae) en die stormbandpikkewyn (P. antarctica), wat ook die keelstreeppikkewyn genoem word. Witoorpikkewyn Adeliepikkewyn Stormbandpikkewyn Wikimedia Commons het meer media in die kategorie Langsnawelpikkewyne. Wikispecies het meer inligting verwant aan Langsnawelpikkewyne


Die linkerflank is 'n voorspelersposisie in rugby. 'n Veelsydige persoon behoort in die posisie te speel aangesien die rol nie so nou soos die van ander posisies omskryf is nie. Die persoon se verantwoordelikhede sluit in: Streef om eerste by 'n losskrum te wees om die bal te wen. Probeer om te verhoed dat die opposisie se baldraer die bal aan sy aankomende voorspelers oorhandig. Die linkerflank moet dus naby die onkantlyn bly en word gereeld gestraf, maar wen ook dikwels vir sy span strafskoppe. Meeste lande gebruik nommer 6 as 'n linkerflank, ook bekend as 'n baljagter, maar in Australië en Nieu-Seeland word die nommer 7 vir die posisie gebruik. Voorbeelde van goeie linkerflanke is Richie McCaw, Phil Waugh, Serge Betsen, Corné Krige en Heinrich Brüssow. Hierdie artikel is ’n saadjie. Voel vry om Wikipedia te help deur dit uit te brei.


Slaapkamer in Arles (Frans: La Chambre à Arles; Nederlands: Slaapkamer te Arles) is 'n skildery deur die 19de-eeuse Nederlandse skilder Vincent van Gogh. Dit is 'n uitbeelding van Van Gogh se slaapkamer by sy "Geel Huis" Geargiveer 11 Maart 2007 op Wayback Machine in Arles, Bouches-du-Rhône, Frankryk. Van Gogh het Slaapkamer in Arles in Oktober 1888 geskilder terwyl hy daar gewoon het kort voor sy opname in die psigiatriese inrigting by die Klooster Saint-Paul de Mausole. Die skildery is bekend vir die gebruik van kleur en perspektief. Van Gogh het aan sy broer Theo oor die skildery geskryf hy wil uitdrukking gee aan rus en die eenvoud van sy slaapkamer benadruk met behulp van die simboliek van kleure. "Ek het die mure bleeklila geskilder, die vloer ’n geruite rooi, die geel van die stoele en houtbed is dié van vars botter, die kussings en laken ’n bleek lemmetjiegroen, die deken bloedrooi, die toilettafel oranje, die kom blou, die venster groen. En dit is al. Daar is niks anders in die kamer met toe hortjies nie.


Litaue bestaan uit die volgende provinsies: Vlae van provinsies van Litaue


Die artikel handel oor die Afrikanerbond. Vir sy vroeëre inkarnasie, sien Afrikaner Broederbond. Vir die politieke party wat in 1881 deur S.J. du Toit gestig is, see Afrikanerbond (party). Die Afrikanerbond is in 1994 gestig nadat die organisasie se voorganger, die Afrikaner Broederbond ontbind is. Alhoewel hulle hulle hoofkantoor in Aucklandpark, Johannesburg behou het, is lidmaatskap oop vir enige persoon oor die ouderdom van 18 wat hulle met die Afrikanergemeenskap identifiseer. Aansoeke word eers gekeur voordat lidmaatskap toegeken word. Die bestaan van die organisasie is nie meer in geheimhouding gehul nie, en hulle het nou selfs 'n publieke webwerf. New boss, new role for Afrikanerbond. Kevin Ritchie, Pretoria News, 15 maart 2007 (web.archive.org) Boyle, Brendan (August 12, 1997), "South Africa's secret society comes out on the Web" ([dooie skakel] – Scholar search), Turkish Daily News, archived from the original on 30 September 2007, https://web.archive.org/web/20070930181438/http://www.turkishdailynews.com.tr/archives.php?id=3830, besoek op 14 Julie 2010  Die Afrikanerbond se amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Sri Lanka (Singalees: ශ්‍රී ලංකාව, śrī laṃkāva, Tamil: இலங்கை, ilaṅkai, [iˈlaŋɡai]), amptelik die Demokratiese Sosialistiese Republiek Sri Lanka (Singalees: ශ්‍රී ලංකා ප්‍රජාතාන්ත්‍රික සමාජවාදී ජනරජය, Srī Lankā prajātāntrika samājavādī janarajaya; Tamil: இலங்கை ஜனநாயக சோசலிசக் குடியரசு, Ilaṅkai jaṉanāyaka sōsalisa kuṭiyarasu), is 'n tropiese eilandnasie in Suid-Asië en die Indiese Oseaan. Dit is net suidoos van Indië geleë, verder wes is die Maledive en in die noordooste sluit die Golf van Bengale aan. Sri Lanka het 'n oppervlakte van 65 610 km² en 'n bevolking van 21 670 000 in 2018 gehad. Dié land se hoofstad is Sri Jayawardenepura, maar die grootste stad is Colombo. Singalees en Tamil vorm die twee amptelike tale van Sri Lanka en word deur die twee belangrikste etniese groepe, die Singalese en die Tamils onderskeidelik, gebesig. Van die etniese minderhede sluit in Moors, Maleiers, Han-Chinese, Burgher en die inheemse bevolking van Sri Lanka, Vedda. Sri Lanka het voor 1972 as Ceylon bekend gestaan en was deel van die Britse Ryk, maar nooit van die nabygeleë Brits-Indië nie.


Die Toringkerk in die Paarl is in 1875 as die NG gemeente Noorder-Paarl van die NG gemeente Paarl, ook bekend as die Strooidakkerk, afgestig. Soos baie ander gemeentes, het hierdie gemeente ook sy ontstaan te danke gehad aan onderlinge stryd en verdeeldheid. Naas die verlange na beter geestelike bearbeiding op 'n dorp wat toe al te groot vir net een NG gemeente begin raak het, was die dieper liggende oorsaak van verdeeldheid in die Paarl die ontwaking van 'n volksbesef onder die Afrikaners in die tweede helfte van die 19de eeu. Uit die stryd om die instandhouding van die Paarl Gimnasium, die bekende vrye kerkskool vir Christelike en moedertaalonderwys wat in 1858 deur ds. G.W.A. van der Lingen gestig is, en wat destyds as 'n "eilandjie in die see van verengelsing in die land" beskryf is, is die gemeente Noorder-Paarl gestig. Die gemeente was uit die staanspoor 'n sterk ondersteuner van die skool en het selfs die eerste 11 jaar van sy bestaan geldelike verantwoordelikheid vir die Paarl Gimnasium aanvaar.


Ranger 4 was 'n ruimtetuig van die Amerikaanse Ranger-program wat ontwerp was om in 1962 foto's van die maan se oppervlak na verskeie aardstasies terug te stuur. Dit sou vir 'n periode van 10 minute wees voordat dit teen die maan ten gronde gaan. Die ruimtetuig sou verder: 'n seismograafkapsule op die maan laat land, gammastrale tydens die vlug versamel en die weerspieëling van radar op die maanoppervlak bestudeer. Daar was egter 'n probleem met een van die rekenaars aanboord die ruimtetuig. Dit het veroorsaak dat die sonkragpanele nie ontplooi het nie en die navigasiestelsels opgehou werk het. Gevolglik het die ruimtetuig op die agterste halfronde van die maan neergestort sonder om enige wetenskaplike data na die aarde te stuur. Hierdie artikel is ’n saadjie. Voel vry om Wikipedia te help deur dit uit te brei.


SV Arminia Hannover is 'n Duitse sokkerklub uit Hannover in die deelstaat Neder-Sakse. Die klub is in 1910 gestig as FC Arminia Hannover. In 1918 het die klub met Rugby-Verein Merkur saamgesmelt om SV Arminia-Merkur te vorm en twee jaar later het die klub sy huidige naam aangeneem. In die 1932/33-seisoen het die klub die kwarteindstryd in die uitspeelwedstryde om die Duitse titel gehaal. Na die Tweede Wêreldoorlog het die klub 'n paar seisoene in die Oberliga deurgebring, destyds die hoogste klas. Benewens sokker, het die klub ook afdelings vir Amerikaanse voetbal, handbal, tennis en tafeltennis. Amptelike klubwerf The Abseits Guide to German Soccer


SC Verl is 'n Duitse sokkerklub uit Verl in die deelstaat Noord-Rynland-Wesfale, gestig op 6 September 1924. Die klub se grootste prestasie was toe dit die derde rondte van die DFB-Pokal bereik het in die 1979/80-seisoen. Die klub het ook al by drie ander geleenthede die hoofrondte van die kompetisie bereik. In 1991 het Verl aan die uitspeelrondte om promosie na die 2. Bundesliga deelgeneem, maar was onsuksesvol. Indien die klub sou kwalifiseer, sou Verl die kleinste dorp nóg wees om 'n span vir die 2. Bundesliga te lewer. Amptelike klubwerf The Abseits Guide to German Soccer


Benelux is 'n ekonomiese unie in Wes-Europa wat uit die drie naburige monargieë, België, Nederland en Luxemburg bestaan. Die naam word gevorm deur die begin van elke land se naam en is vir die Benelux Aksynsunie gevorm, maar word nou meer algemeen gebruik. Die verdrag wat die Benelux Aksynsunie bekragtig, is in 1944 deur die regerings in ballingskap van die drie lande in Londen onderteken en het in 1947 van krag geword. Dit het in 1960 ophou bestaan en is deur die Benelux Ekonomiese Unie vervang. Dit is voorafgegaan deur die Belgies-Luxemburgse Ekonomiese Unie, wat in 1921 gevestig is en steeds bestaan. Die stigting daarvan het bygedra tot die stigting van die Europese Unie (EU). Die onmiddellike voorgangers tot die EU is egter later gestig (die Europese Gemeenskap vir Steenkool en Staal in 1951 en die EEG in 1957). Die drie lande was ook stigterslede van die organisasies, saam met Wes-Duitsland, Frankryk en Italië. Artikel 306 van die Verdrag van Rome stipuleer dat De bepalingen van dit Verdrag vormen geen beletsel voor het bestaan en de voltooiing van de regionale unies tussen België en Luxemburg alsmede tussen België, Luxemburg en Nederland, voorzover de doelstellingen van die regionale unies niet bereikt zijn door toepassing van dit Verdrag.


Die Suidelike Nederlande is die naam van die vorstedomme wat na die Tagtigjarige Oorlog onder Spaanse gesag gebly het. Oor die algemeen word die onderstaande gebiede bedoel. Die meeste hiervan behoort nou tot België, maar enkele maak tans deel uit van Frankryk, Nederland of Luxemburg. Kleiner dele lê ook in Duitsland. Artesië Brabant en Limburg (VS) Doornik en die Doornikse (VS) Opper-Gelre of Gelder (VS) Henegouwen (VS) Luxemburg Mechelen (VS) Namen (VS) Rijsels-Vlaanderen met die stede Lille (Rijsel), Douai en Oorschie Vlaandere (VS) later ook Wes-Vlaandere (VS) Die Boergondiese hertoë, en later die keisers, was onderskeidelik hertog, Graaf of heer in elk van die gebiede. Daar was 'n begin van gesamentlike bestuur; daarby behoort die Grote Raad van Mechelen as hoogste regsraad. Na die Spaanse Opvolgingsoorlog in 1713 kom die Suidelike Nederlande onder die gesag van 'n Oostenrykse tak van die Habsburgers en word hulle min of meer afhanklikhede van Oostenryk. Onder Louis XIV word enkele van die vorstedomme (Rijsel, Artesië en dele van Vlaandere en Henegouwen) deur Frankryk ingepalm en geanneekseer.


Let wel : + toon aan dat 'n boek verwant is aan die Donkertoringreeks.


'n Chroniese siekte is 'n siekte wat vir 'n lang tyd voortduur of oor 'n lang tydperk weer en weer voorkom. Sommige van die algemeenste chroniese siektes is asma en hipertensie (hoë bloeddruk). Chroniese siektes kan oorerflik wees, maar dit is bekend dat verskeie lewenstyl- en omgewingsfaktore soos die rookgewoonte, ontoepaslike dieet, gebrek aan oefening en oormatige alkoholverbruik risiko's beduidend verhoog. Hierdie faktore is in 'n sekere mate binne die beheer van 'n goed ingeligte persoon, maar daar is dikwels ander faktore, soos armoede, ondervoeding tydens swangerskap en die babajare, genetiese vatbaarheid/geneigdheid en ouderdom, waaroor die individu min of geen beheer het nie. Benewens vroeë diagnose, behandeling en die beperking van skade is die fokus van die diens grotendeels op die voorkoming van siekte en die bevordering van gesonde gedrag. Chroniese siektes wat prioriteit geniet, is hoë bloeddruk of hipertensie, asma, epilepsie, beroerte, niersiektes, kanker, obstruktiewe longsiekte en Diabetes Tipe 2. (Diabetes Tipe 1, wat meesal in die vroeë kinderjare gediagnoseer word, kom minder algemeen voor.)


Die Greenwich-meridiaan is die 0°-lengtelyn of nulmeridiaan. Dit is die hoofmeridiaan en loop regdeur die Koninklike Observatorium in die distrik Greenwich in Londen, in die Verenigde Koninkryk. Dié hoofmeridiaan is die onsigbare lyn wat van noord na suid oor die aarde loop en die wêreld in die Oostelike Halfrond en die Westelike Halfrond verdeel. Dit loop deur die Airy Transit Circle, ’n negentiende eeuse teleskopiese instrument in die Koninklike Observatorium, maar dit is interessant dat wetenskaplikes onlangs die “werklike” nulmeridiaan akkurater bepaal het deur middel van betroubare satelliete wat om die aarde draai. Dit is in werklikheid 104 meter oos van die aanvanklike nulmeridiaan. Greenwich was eers ’n koninklike park en paleis op ’n koppie suid van die Teemsrivier oos van Londen. Toe die groot wedloop sowat 1675 begin het om akkurate kaarte vir navigators saam te stel, het koning Charles II die betrokke grond beskikbaar gestel vir Brittanje se eerste nasionale sterrewag. Die argitek Christopher Wren het daarna die opdrag gekry om ’n toepaslike gebou te ontwerp. Aanvanklik word verskeie nulmeridiane dwarsoor die wêreld gebruik. Die meridiane het dikwels regdeur die hoofstede van die betrokke lande waarin dit gebruik is geloop.


Vir Rosebank in die noorde van Johannesburg, sien Rosebank, Gauteng. Rosebank is 'n klein suidelike voorstad van Kaapstad wat tussen Rondebosch en Mowbray geleë is. Van die geboue van die Universiteit van Kaapstad is in die voorstad, onder meer die ronde toringblokke van koshuise. Subplek Rosebank 2011-sensus Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Ndola, op die dorp met dieselfde naam in Zambië, is in 1954 van NG gemeente Luanshya afgestig, maar later by NG gemeente Nkana ingelyf, wat op sy beurt by Lusaka ingelyf is. NG lidmate in Ndola val sedert 2008 onder die Dutch Reformed Church in Zambia Nkhana. Die eerste leraar, ds. S.G.P.D. Wiehahn, is in 1955 bevestig. Op 4 Februarie 1960 is hy skielik oorlede nadat hy 'n toeval gekry het terwyl hy per trein op reis was na sy gemeente nadat hy in Suid-Afrika was. Sy gesondheid het reeds geruime tyd veel te wense oorgelaat, het Die Voorligter in April 1960 berig. Ds. Wiehahn is oorleef deur sy vrou en vier dogters. Stefanus Georg Petrus Daniël Wiehahn, 1955 – 4 Februarie 1960 (oorlede in die amp) Willem Benjamin Jansen, 1957–1959 (eerste leraar van NG gemeente Mazabuka). Hendrik Frederik Kotzé, 1962–1963. NG Kerk in Zambië Sinode van Midde-Afrika Olivier, ds. P.L., Ons gemeentelike feesalbum. Kaapstad en Pretoria: N.G. Kerk-uitgewers, 1952. Hierdie artikel is ’n saadjie. Voel vry om Wikipedia te help deur dit uit te brei.


Pasifiese kabeljou (Gadus macrocephalus), wat ook as "Ware Kabeljou" bekendstaan, word noord van Oregon langs die hele weskus van Kanada in die Stille Oseaan aangetref. Dit is soortgelyk aan Atlantiese kabeljou en is bruin tot grys op die rug, ligter op die sye met 'n grys tot wit buik en het die tipiese kenvoeldraad van ander kabeljoue. Die Pasifiese kabeljou is tipies 60 cm lank en weeg tussen 2,5 en 3,6 kg. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Europese kabeljou http://fishbase.org/summary/Gadus-macrocephalus.html Hierdie artikel is ’n saadjie. Voel vry om Wikipedia te help deur dit uit te brei.


Servaas Nicolaas (Niek) du Toit is 'n voormalige offisier van die Suid-Afrikaanse 32-Bataljon wat skuldig bevind is in Ekwatoriaal-Guinee aan 'n poging om die regering van Teodoro Obiang Nguema Mbasogo in 'n staatsgreep omver te werp. Hy is aangekla dat hy 'n voorspan van 18 huursoldate gelei het in die staatsgreeppoging, terwyl 70 ander per vliegtuig van Zimbabwe sou aansluit. Du Toit is gevonnis tot 34 jaar gevangenisstraf. Sy rol in die staatsgreep was blykbaar om huursoldate uit te rus met wapens (AK-47's), RGP's en mortiere. Hy moes ook die beheer van Malabo-lughawe oorneem. Hy het besigheidsverbintenisse met Armengol Ondo Nguema, die broer van President Obiang gehad. Du Toit se vrou voer aan dat hy in die tronk gemartel is om bekentenisse af te lê. Die Britse sakemanne Mark Thatcher en Simon Mann word as die beplanners van die staatsgreep beskou. (en) James Brabazon: My Friend the Mercenary, Grove Press (22 Maart 2011), ISBN 978-0802119759 Biografie van Nick du Toit. Hierdie artikel is ’n saadjie. Voel vry om Wikipedia te help deur dit uit te brei.


SK Yeşilyurt Berlyn is 'n sokkerklub uit die Moabit-distrik van Berlyn, die hoofstad van Duitsland. Die huidige klub is in 2007 gestig as opvolger vir SV Yeşilyurt Berlyn wat in 1973 gestig is deur 'n groep etniese Turke. Die klub se grootste prestasie was om die Verbandspokal Berlyn in 2001 te wen (ook bekend as die Paul Rusch-beker), wat die klub toegang gegee het tot die hoofrondte van die DFB-Pokal. Hier is die klub in die eerste rondte met 2-4 deur SC Freiburg uitgeskakel. Die klub se tradisionele Berlynse teenstander (voor die ontbinding) was Türkiyemspor Berlyn. In 2007 is die klub bankrot verklaar en uit alle kompetisies geskors. 'n Groot groep lede het by Berlin AK 07 aangesluit, maar die twee klubs kon nie saamsmelt nie as gevolg van Berlin AK 07 wat self ook finansiële probleme ondervind het. Na die klub se ontbinding het die heroprigting onder die huidige naam onmiddellik gevolg, maar die klub moes weer onder begin in die Berlynse Kreisliga C op die 11de vlak van die Duitse sokkerstruktuur. Amptelike klubblad Geargiveer 16 Maart 2010 op Wayback Machine Abseits Guide to German Soccer


Kadmium is 'n chemiese element met die simbool Cd en atoomgetal van 48. Kadmium is 'n betreklik skaars, blouerige wit oorgangsmetaal en is 'n bekende karsinogeniese (kankerwekkende) stof wat in sinkertse voorkom. Kadmium word hoofsaaklik in batterye en pigmente (byvoorbeeld in plastiekprodukte) gebruik Kadmium is 'n algemene onsuiwerheid in sink en word dikwels onttrek tydens die vervaardiging van sink. Sinksulfiedertse word in die teenwoordigheid van suurstof gerooster om die sinksulfied na die oksied om te skakel. Sinkmetaal word dan vervaardig deur die oksied saam met koolstof te smelt of deur elektrolise in swaelsuur. Kadmium word geïsoleer vanuit die sinkmetaal deur vakuumdistillasie van die gesmelte in sink of dit kan verkry word deur kadmiumsulfaat uit die elektrolitiese oplossing neer te slaan. Kadmium is 'n sagte, smeebare, pletbare, giftige, blouerig-wit bivalente metaal. Die eienskappe daarvan is soortgelyk aan sink maar dit reageer om meer komplekse verbindings te vorm. Die algemeenste oksidasietoestand van kadmium is +2, maar daar is seldsame voorbeelde van +1 verbindings met kadmium bekend. Ongeveer driekwart kadmium word gebruik in batterye (veral Ni-Cd batterye) en die grootste hoeveelheid van die res word hoofsaaklik benut vir pigmente, bedekkings en platerings en as stabiliseerders vir plastieke.


Koos Sas was 'n berugte skaapdief, gebore op Touwsrivier in die Kaapkolonie, maar hy het veral berug geraak weens sy misdadige optrede in die distrik Montagu. Hier is hy verskeie kere weens die diefstal van skape in hegtenis geneem, maar het hy ook talle kere daarin geslaag om te ontsnap. Dit is egter gebeure na sy dood wat bygedra het daartoe dat sy naam bly voortleef. In 1917 het hy begin werk by Boetatjie Botha, seun van ds. D.S. Botha, 'n predikant van die NG gemeente Stellenbosch, wat 'n padstal-winkeltjie bedryf het op die plaas Hoek-van-die-berg naby Montagu. Volgens oorvertellings het hy egter net een dag gewerk voordat hy deur sy werkgewer afgedank is. Later daardie selfde dag het hy na sy werkgewer teruggekeer om meel te vra uit die winkel. Toe die werkgewer omdraai om die meel te kry het Sas hom na bewering met 'n swaar voorwerp oor sy kop geslaan en sy keel met 'n mes oopgesny. Sas is weens die moord in hegtenis geneem, maar nadat die saak vir verhoor oorgeplaas was na 'n hoër hof op Worcester, het hy weereens daarin geslaag om te ontsnap.


A - B - C - D - E - F - G - H - I - J - K - L - M - N - O - P - Q - R - S - T - U - V - W - X - Y - Z - Sien ook Hier is 'n lys van Suid-Afrikaanse kunstenaars.


Rekeningkunde behels die stelselmatige en noukeurige boekstawing van finansiële inligting en transaksies waaruit samevattende finansiële state opgestel word wat die winsgewendheid al dan nie van 'n onderneming ontleed, vertolk en aan die onderneming se bestuur en aandeelhouers of eienaars vir beoordeling voorgelê word. Dit fokus op die meting van prestasie en die verwerking en kommunikering van die finansiële inligting van ekonomiese sektore. Die dissipline van rekeningkunde verseker etiese gedrag, deursigtigheid en verantwoordbaarheid. Baie min rekenkundiges besef dat die wêreldwye tradisionele rekenkunde formaat werklike waarde vernietig as gevolg van die bestendige waarde aanneming. Inflasierekeningkunde stel dit reg. Gedurende die 13de eeu het ekonomiese- en handelsaktiwiteite in Europa in omvang begin toeneem. Die tradisionele alleeneienaar of alleenhandelaar is aangevul deur vennootskappe met meer as een eienaar, asook deur ander soorte sakeondernemings. Die toenemende ekonomiese aktiwiteite het gelei tot sterker mededinging en kleiner winste. Die handelaars moes doeltreffender sake doen. Hulle moes 'n metode ontwikkel vir die opskryf van transaksies - die koop en verkoop van goedere en die ontvangs en betaling van geld. Die mees gevorderde bankstelsels in Europa was daardie tyd in Italië. Die boekhoustelsel het verdere ontwikkeling in Italië ondergaan.


Die sinchroniese taalkunde (ook deskriptiewe taalkunde), is die werk om te ontleed en te beskryf hoe 'n taal deur 'n groep mense in 'n spraakgemeenskap gepraat word (of hoe dit in die verlede gepraat is). Alle navorsing wat in die taalkunde gedoen word is deskriptief; soos alle wetenskappe, is die oogmerk daarvan om die taalkundige wêreld waar te neem soos dit is, sonder die vooroordeel van vooropgesette menings oor hoe dit behoort te wees. Die sinchroniese taalkunde word dikwels teenoor die normatiewe taalkunde gestel, wat hoofsaaklik in die opvoedkunde en in gedrukte werke gevind word. 'n Normatiewe benadering probeer standaardvorme in die taal definieer en raad gee oor doeltreffende taalgebruik, en kan beskou word as die poging om die vrug van die deskriptiewe navorsing in 'n leerbare vorm weer te gee, hoewel dit ook van meer subjektiewe aspekte van taalestetika gebruik maak. Die normatiewe en deskriptiewe aspekte vul mekaar uiteraard aan, maar het verskillende prioriteite en word soms as teenstrydig beskou. Akkurate beskrywing van werklike spraak is 'n moeilike saak, en taalkundiges moes dikwels tevrede wees met uiters onakkurate skattings.


Hammer SpVg is 'n Duitse sportklub in Hamm in die deelstaat Noord-Rynland-Wesfale, veral bekend vir sy sokkerafdeling. Behalwe sokker, het die klub ook afdelings vir aikido, judo, handbal, vlugbal, rolhokkie, gimnastiek en trompoppies. Die klub het op 11 April 1903 ontstaan as Hammer FC. In 1912 het die lede van Gymnasialer FC Hamm (gestig op 25 Februarie 1903) by die klub aangesluit. In 1919, na die Eerste Wêreldoorlog, het die klub met Hammer Turnverein 1859 saamgesmelt om TuS 1859/1903 Hamm te vorm. Teen 1922 het die twee klubs egter weer uitmekaargespat, maar Hammer Sportverein 1904 het by die klub aangesluit om Hammer SpVgg 03/04 te vorm. Die hoogtepunt in die klubgeskiedenis was toe die Regionalliga in 1966 gehaal is, destyds die op die tweede vlak van die Duitse sokkerstruktuur. Verder is die tweede rondte van die DFB-Pokal in die 1980/81- en die 1982/83-seisoene gehaal. Dietrich Schulze-Marmeling:Für Fussball hättest Du mich nachts wecken können - Zur Geschichte von Sport und Arbeit in der Region Hamm. Göttingen 1992 (Die Werkstatt) Amptelike klubwerf


Gesag of outoriteit is die vermoë van 'n persoon of organisasie om 'n ander persoon of 'n groep te lei. Gesag vorm die basis van die samelewing, sodat dit gedissiplineerd verloop en nie in anargie oorgaan nie. Die uiteinde van gesag is gewoonlik konformering en gehoorsaamheid ten opsigte van 'n voorafbepaalde stel reëls. Ongehoorsaamheid word ontmoedig en in ekstreme gevalle gestraf, terwyl goeie gedrag beloon word. Gesag oor ander is 'n groot verantwoordelikheid en moet met groot omsigtigheid en regverdigheid benader word. Indien nie sal mense te na gekom word en kan hulle selfs teen die gesag rebelleer. Perke word gewoonlik aan gesag gestel om te verhoed dat dit nie misbruik word nie. As voorbeeld moet 'n polisieman binne die raamwerk van die landswet optree, terwyl 'n prefek slegs die skoolreëls kan toepas. Gesag word gewoonlik in hiërargieë aangetref. So kan organisasies in vlakke van bestuur ingedeel word. In die gesin het die ouers gesag oor die kinders, maar staan ook onder gesag van die staat (landswette) en is uiteindelik aan die goddelike gesag onderdanig. Daar word tussen drie tipes gesag onderskei: Tradisionele gesag Tradisionele gesag is 'n absolute en harde gesag.


Die ryksdaalder (of rijksdaalder) was 'n Nederlandse muntstuk wat tydens die era van die Nederlandse handelsryk in groot dele van die wêreld gebruik is. Die Engelse woord dollar is hiervan afgelei. Die rijksdaalder het deur vervorming in die volksmond (volksetimologie) in Suid-Afrika die riksdaalder geword. Riksdaalder is steeds die aanvaarde vorm in Afrikaans. Suid-Afrika se geldeenhede het in die vroeë dae ooreengestem met dié van die wêreld se seemoondhede. Die Spaanse mat (munt) is een van die eerste munte wat aan die Kaap die Goeie Hoop gebruik is, toe Spanje nog oor die see geheers het. Dit was ook die geldeenheid waarmee die Verenigde Oos-Indiese Kompanjie in sy vroeëre bestaan handel gedryf het. Dit is gevolg deur die Nederlandse gulden en later deur papierriksdaalders of ryksdaalders. Albei is gevolg deur die Britse pennies en silwermunte. Die papierriksdaalder, wat 59 jaar lank aan die Kaap in omloop was, is in 1841 deur sterling silwer vervang. Die nuwe geldstelsel was weldra so stewig gevestig dat dit 'n oplewing in die bankwese en die finansiële lewe aan die Kaap meegebring het. Kennis, vol 14, 1980, bl.


Verskaffers in die ekonomie is dié persone of instansies wat goedere en dienste aan ander verskaf sodat hulle hul produkte of dienste kan maak of verkoop. 'n Onderneming wat byvoorbeeld lemoensap maak, het lemoene, die toerusting om die lemoene mee uit te druk, en bottels vir die sap, nodig. As die verskaffer die produkte nie betyds lewer nie, sal die onderneming nie sy produk gereed kan kry om weer te verkoop nie. Betroubare verskaffers is baie belangrik vir 'n sakeonderneming wat wil seker maak dat hul produk gereed sal wees wanneer die verbruiker dit nodig het. Wanneer verbruikers weet hulle kan die produk by 'n onderneming kry wanneer hulle dit nodig het, staan hierdie tipe vertroue as verbruikersvertroue bekend. Dit is nuttig vir sakeondernemings om langtermynverhoudinge met verskaffers op te bou om ten alle tye betroubaarheid en gehalte te verseker. Hierdie artikel is ’n saadjie. Voel vry om Wikipedia te help deur dit uit te brei.


Macaroni-en-kaas is 'n eenvoudige pastagereg wat gemaak word deur macaroni in 'n witsous te bak, met 'n gesmelte kaaskors bo-op. Die oorsprong van die dis word al dekades lank betwis: sommige mense beweer dat die Amerikaanse president Thomas Jefferson die dis aan die begin van die 19de eeu uitgevind het, terwyl sommige mense dit as 'n tradisionele Britse dis beskou. Ander weer, beweer dat die antieke Romeine, Arabiere of selfs die antieke Sjinese die dis vir die eerste keer gemaak het. Die basiese bestanddele van die dis is gekookte macaroni waarby 'n vorm van witsous gevoeg word (daar word gereeld kaas by die witsous gevoeg om 'n kaassous te vorm). Gerasperde kaas word bo-op gestrooi en dan word die dis vir een uur in 'n matige oond (180 °C) gebak. Die gereg word ook gereeld met tamatiesous bedien. Die gereg kom in baie gedaantes voor: soms word blokkies spek, maalvleis of groente by die macaroni gevoeg. Die sous kan ook vervang word deur gewone melk of room, of verryk word met kaas of mosterd.


Op Hemelvaartsdag (Latyn: Ascensionis Domini) vier Christene dat Christus ná die kruisiging en opstanding in die hemel opgevaar het (vir verdere inligting rakende die godsdienstige betekenis van die dag, sien Hemelvaart). Hemelvaartsdag val op die veertigste dag gereken vanaf Eerste Paasdag, wat veroorsaak dat die datum elke jaar anders is. Hemelvaartsdag val wél altyd op 'n Donderdag. Hemelvaartsdag val tien dae vóór Pinkster. In baie lande, waaronder België, Colombia, Denemarke, Duitsland, Finland, Frankryk, Groenland, Haïti, Ysland, Indonesië, Liechtenstein, Luxemburg, Madagaskar, Namibië, Nederland, Noorweë, Oostenryk en Switserland, is Hemelvaartsdag 'n vakansiedag in die middel van die week. Daarom word die Vrydag daarna ook "Vaak Vry" genoem. Baie Christene sal ook 'n kerkdiens of mis besoek op hierdie dag. In ander lande, byvoorbeeld Hongarye, Italië, Pole, Portugal en Spanje, gaan mense kerk toe op die Sondag ná Hemelvaart. In vroeëre jare het mense op Hemelvaartsdag al teen drie uur snags opgestaan om al singend kaalvoet oor gras te loop, omdat hulle geglo het dat dit 'n ritueel is wat magiese en genesende uitwerkings sou hê.


Neuf-Brisach ([nœ(f)bʁizak]; Duits: Neubreisach) is 'n nedersetting met 'n bevolking van sowat 1 900 in die gelyknamige kanton van die département Haut-Rhin in Frankryk. Neuf-Brisach lê naby die Rynoewer en die stad Colmar, teenoor die Duitse stad Breisach. Die dorp is deur die beroemde Franse vestingsargitek Sébastien Le Prestre de Vauban opgerig en het, danksy sy ligging in 'n vlakte, die ideale vorm van 'n versterkte stad uit die Barok-styltydperk. Dit is een van Vauban se meesterwerke. Neuf-Brisach is net een voorbeeld van versterkte dorpe en stede, wat onder die heerskappy van die Sonkoning Lodewyk XIV van Frankryk langs die grense aangelê is. Neuf-Brisach is volgens die militêre Barok-boustyl in 'n roosterpatroon gebou, met 'n paradegrond in die sentrum van die dorp, wat daarnaas ook oor kwartiere vir soldate en offisiere, militêre geriewe, 'n kerk, huise vir die burgerlike bevolking en 'n vestingwal met mure, 'n reeks loopgrawe en torings beskik het.


QWERTY (uitgespreek /kwerti/) is die Amerikaanse sleutelborduitleg wat vir rekenaarsleutelborde en tikmasjiene gebruik word. Die naam dui op die eerste ses letters op die boonste ry van die sleutelbord. Die QWERTY-ontwerp is deur Christopher Sholes in 1867 gepatenteer en aan Remington in 1873 verkoop, waarna dit eerste in tikmasjiene gebruik is. Die Amerikaanse QWERTY bied geen moontlikhede om letters met diakriete soos ë, ê, é of ç te vorm nie. Die Nederlandse weergawe van QWERTY kan dit wel produseer met 'n kombinasie van twee toetse. Die QWERTY wat in Quebec en in Spanje gebruik word, is 'n bietjie anders en het 'n É of 'n Ñ op die bord. Duitse en Franse sleutelborde het regtig afwykende uitlegte: Terwyl in Duitstalige gebiede 'n QWERTZ-uitleg gebruiklik is, het Franssprekende lande 'n AZERTY-uitleg. In lande soos Turkye, Portugal, Letland en Litoue is daar nog ander variasies. Tale wat in 'n ander alfabet geskryf word, het natuurlik ook hulle eie uitlegte. Russiese sleutelborde het byvoorbeeld ЙЦУКЕН. Dvorak-sleutelbord


Sir Ernst Boris Chain (19 Junie 1906 – 12 Augustus 1979) was 'n Britse biochemikus hoewel 'n Duitse boorling wat saam met die geneesheer Howard Florey die eerste was om penisillien in suiwer vorm voor te berei sodat dit terapeuties as antibiotika gebruik kon word. Alhoewel penisillien nie 'n universele kuur is nie, is die genesing van die infektiewe siektes waarop dit wel van toepassing is, so ongelooflik dat dit nogtans gereken word as een van die twintigste eeu se belangrikste mediese ontdekkings. Chain en Florey is in 1945 beloon vir hul deursettingsvermoë. Hulle het saam met Alexander Fleming, die toevallige ontdekker van penisillien, die Nobelprys vir Fisiologie of Geneeskunde ontvang. Chain is ook in 1969 tot ridder geslaan. Ernst Boris Chain is op 19 Junie 1906 in Berlyn, Duitsland gebore. Sy vader het van Rusland na Duitsland gegaan om in chemie te studeer, met 'n Berlyner getrou en 'n suksesvolle chemikalieëvervaardigingsmaatskappy gestig. Alhoewel Ernst Chain op skool 'n loopbaan as konsertpianis ernstig oorweeg het, het sy belangstelling in wetenskap die oorhand gekry. In 1930 verwerf hy sy Ph D in Chemie aan die Friedrich Wilhelm Universiteit.


Kombuis-Duits (Duits: Küchendeutsch, Engels: Namibian Black German) is 'n kontaktaal of pidgin, wat vandag nog deur sowat 15 000 oorwegend bejaarde mense in Namibië gepraat word. Die term Kombuis-Duits verwys na die feit dat dit 'n doelbewus vereenvoudigde vorm van Duits is, wat ontwikkel is om die kommunikasie tussen Duitse setlaars en nie-Blankes in die voormalige kolonie Duits-Suidwes-Afrika te vergemaklik. Voorbeelde:


Trompsburg is 'n dorp in die provinsie Vrystaat (Suid-Afrika) en die ekonomiese sentrum van die Suid-Afrikaanse merinoskaapteelt. Die dorp is 37 km suid van Edenburg, 30 km noord van Springfontein en die N1 nasionale pad gaan langs die dorpie verby. Met die bou van 'n spoorlyn in die gebied het die dorp ontwikkel op die plaas Middelwater, wat aan Jan en Bastiaan Tromp behoort het. Die dorp se naam is verskeie kere gewysig. Dit het aanvanklik bekend gestaan as Jagersfontein Road, maar is later ter ere van Sir Hamilton John Goold-Adams, goewerneur van die Oranjerivierkolonie in die tydperk tussen 1902 en 1910, herdoop tot Hamilton. Die huidige naam herinner aan die oorspronklike eienaars van die plaas Middelwater. Trompsburg het in 1902 munisipale status verkry. Die distrik is ongeveer 2 000 km² groot. Daar word hoofsaaklik met Merinoskape geboer. Karel Schoeman, Afrikaanse skrywer. Gereformeerde kerk Reddersburg, waaronder Trompsburg ressorteer NG gemeente Trompsburg Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Som van die hoofplekke Madikgetla en Trompsburg tydens die 2011-Sensus.


Thomas Kyd (3 November 1558 – 16 Julie 1594) was 'n Engelse dramaturg, die skrywer van The Spanish Tragedy ("Die Spaanse tragedie") en een van die belangrikste figure in die ontwikkeling van Engelse drama in sy leeftyd. Alhoewel hy beroemdheid verwerf het in sy eie leeftyd, het Kyd se bekendheid na sy dood vervaag tot en met 1773, toe 'n eermalige redigeerder van The Spanish Tragedy, James Hawkins, ontdek het dat daar na Kyd as die outeur verwys word in "Apologie for Actors" (1612), deur Thomas Heywood. 'n Honderd jaar later het akademici in Duitsland en Engeland begin om lig te werp op sy lewe en sy werke, insluitende die omstrede bevinding dat hy miskien die outeur van 'n Hamlet-toneelstuk is wat voor Shakespeare se weergawe geskryf is. Hierdie artikel is ’n saadjie. Voel vry om Wikipedia te help deur dit uit te brei.


As You Like It is 'n komedie deur William Shakespeare wat in 'n woud afspeel en oor die huwelike en avonture van twee paartjies, Rosalind en Orlando, en Celia en Oliver, handel. Dit is in 1599 of vroeg 1600 geskryf. Die toneelstuk is in die Stationer's Company (Papierwinkelvennootskap) se register bygevoeg op 4 Augustus, 1600, maar was nie in gedrukte vorm beskikbaar tot die uitgawe van die Eerste folio in 1623 nie. Daar is geen rekord van enige opvoering voor die Engelse Restaurasie nie. Daar was egter 'n moontlike opvoering by Wilton House in Wiltshire, die setel van die Grawe van Pembroke. William Herbert, die 3e Graaf van Pembroke het James I en sy gevolg by Wilton House onthaal van Oktober tot Desember 1603. Die King's Men (Koning se manne) was £30 betaal om na Wilton House te kom en vir die koning 'n toneelstuk op te voer op 2 Desember, 1603. Volgens oorlewering van die Herbert-familie was die toneelstuk daardie aand As You Like It. Die toneelstuk is aan die King's Company (Koning se geselskap) toegewys volgens koninklike bevel in 1669.


Gewoonte is die ongeskrewe reëls wat 'n gemeenskap van geslag tot geslag oorlewer en wat deur die gemeenskap as bindend beskou word. Vir Gewoonte om regserkening te geniet moet dit aan die volgende vereistes voldoen, dit moet redelik wees, lank bestaan, algemeen erken word en duidelik wees. Alphabetical Index of the 192 United Nations Member States and Corresponding Legal Systems, Website of the Faculty of Law of the University of Ottawa Hierdie artikel is ’n saadjie. Voel vry om Wikipedia te help deur dit uit te brei.


Vaslav Nijinsky (Russies: Вацлав Фомич Нижинский, Afrikaanse transliterasie: Watslaf Fomitsj Nizjinski; Pools: Wacław Niżyński; 12 Maart 1890 – 8 April 1950) was 'n balletdanser en choreograaf van Poolse afkoms. Nijinsky was een van die mees begaafde manlike dansers ooit en het bekend geword vir sy veelsydigheid en vir die diepte en intensiteit van sy karakteriserings. Hy kon en pointe (op die punte van sy tone) dans, 'n seldsame vermoë onder manlike dansers in daardie tyd, en sy oënskynlik onmoontlike spronge was legendaries. Vaslav Nijinsky is op 12 Maart 1890 in Kiëf gebore as die kind van beroemde Poolse dansers, Thomas en Eleonora Nijinsky. Sy ouers het in teaters, operahuise en karnavalle in die Slawiese lande gedans en Nijinsky het sy eerste openbare optrede op vierjarige ouderdom gemaak. Sy pa het die jong seun se opvallende danstalent raakgesien en hom tot op agt jaar onderrig, waarna sy pa die gesin verlaat het vir 'n ander vrou. Nijinsky se ma het na Sint Petersburg verhuis en Nijinsky in 1898 by die Keiserlike Balletskool ingeskryf.


Die verhaal van sint Joris en die draak het 'n Bisantynse oorsprong en is ná die Kruistogte hervertel. Die storie het aanvanklik in die bronne van die 11de en 12de eeu in Cappadocia afgespeel, maar is na Libya verskuif in die 13de-eeuse Legenda aurea. In die volledige verhaal het die draak 'n nes gemaak by 'n stroom wat water voorsien aan die stad Sirene in Libië. Die inwoners moes van tyd tot tyd die draak weglok om water te kry. Daarvoor het die stadsvaders elke dag 'n menslike offerande aan die draak gemaak. Hulle het hul slagoffer gekies deur lootjies te trek. Op 'n dag het hulle die prinses gekies. Skielik verskyn sint Joris (omstreeks 275/281 tot 23 April 303), verslaan die draak en verlos die inwoners van hulle smart. Uit dankbaarheid bekeer al die inwoners hulle tot die Christendom. St. George and the Dragon: Introduction in: E. Gordon Whatley, Anne B. Thompson, Robert K. Upchurch (eds.), Saints' Lives in Middle Spanish Collections (2004).


Sint-Truiden (Limburgs: Sintruin of Sintreen, Frans: Saint-Trond) is 'n Belgiese stad en munisipaliteit in die suidweste van die Vlaamse provinsie Limburg, aan die grens met die provinsie Vlaams-Brabant. Die munisipale gebied het 'n oppervlakte van 107 km² en sowat 39 000 inwoners (2011). Sint-Truiden is die munisipaliteit met die grootste oppervlakte van Limburg. Die plek is in 693 gestig deur die Heilige Trudo. Hy het in Sint-Truiden 'n abdy gestig, wat nog steeds staan. Plekke in die munisipale gebied van Sint-Truiden: Aalst, Bevingen, Brustem, Duras, Engelmanshoven, Gelinden, Gorsem, Groot-Gelmen, Halmaal, Kerkom-bij-Sint-Truiden, Kortenbos, Melveren, Ordingen, Runkelen, Sint-Truiden (stad), Velm, Wilderen en Zepperen. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Johannes Cornelis d’Ableing (20 November 1663 – 21 Mei 1721) was waarnemende goewerneur van die Kaap nadat Willem Adriaan van der Stel ontslaan is. Lys van kommandeurs en goewerneurs van die Kaapkolonie Hierdie artikel is ’n saadjie. Voel vry om Wikipedia te help deur dit uit te brei.


Westerse literatuur het hoofsaaklik in Wes-Europa ontstaan, waar dit weer op twee verskillende tye en twee plekke begin ontwikkel het. In Klassieke Griekeland het daar reeds in die 7de eeu v.C. 'n geskrewe literatuur bestaan. Die ontwikkelingspeil was hoog, en die volk goed opgevoed. Vanuit die godsdiensfeeste van die wyngod, Dionusos het die eerste vorme van literatuur ontwikkel. Hierdie literatuur het behoue gebly in die vorm van geskrewe dramas – tragedies en komedies – waarin koorsange 'n belangrike rol vervul het. Maar met die val van die Romeinse Ryk veel later het die Klassieke literatuur 'n lang tyd van die toneel verdwyn, en die vroegste vorme van die drama en liriek het vergete geraak. Gedurende die Middeleeue het daar egter in Wes-Europa – die huidige Frankryk, Nederland en België – 'n heeltemal ander soort literatuur onder die gewone, onopgevoede volk geleef in die vorm van sprokies, mites, legendes, ballades en eposse. Hierdie vorme van literatuur is byna uitsluitlik mondelings oorgedra. Troebadoers, of minstrele, het van plek tot plek rondgetrek en voor die gewone volk, sowel as aan koningshowe, opgetree.


TSG Wörsdorf is 'n sportklub uit Idstein in die deelstaat Hessen in Duitsland, veral bekend vir sy sokkerafdeling. Behalwe sokker, het die klub ook afdelings vir gimnastiek, tafeltennis, voetslaan, dans, vlugbal en atletiek. Wörsdorf is 'n stadsdeel van Idstein. Die klub is as die gimnastiekklub Turnverein Wörsdorf gestig op 8 Julie 1887. Die sokkerafdeling is in 1921 opgerig en het 'n jaar later onafhanklik geword as Sportverein 1922 Wörsdorf. Na die Tweede Wêreldoorlog het die klub weer met die moedervereniging saamgesmelt. Teen 1950 het die klub vir 'n kort tydjie as Turn- und Sportgemeinschaft Wörsdorf/Taunus bekendgestaan voordat die huidige naam aangeneem is. Die klub se grootste prestasie was om die Oberliga Hessen te haal in 2001. Amptelike klubwerf Geargiveer 18 Junie 2007 op Wayback Machine


Religieuse en LaVeyaanse Satanisme Organisasies wat met Satanisme geassosieer word Kerk van Satan Eerste Sataniese Kerk Bekende figure Anton LaVey | Blanche Barton | Peter H. Gilmore | Peggy Nadramia | Karla LaVey Verwante konsepte Die Pad van die Linkerhand | Pentagonale Revisionisme | Suitheisme | Oorlewing van die Sterkste | Objektivisme | Might Is Right Boeke en publikasies The Satanic Bible | The Satanic Rituals | The Satanic Witch | The Devil's Notebook | Satan Speaks! | The Black Flame | The Church of Satan | The Secret Life of a Satanist | The Satanic Scriptures The Satanic Bible is in die Walpurgisnag van die jaar 1968 deur Anton Szandor LaVey (1930-1997), die stigter van die Kerk van Satan, geskryf. Sy "Sataniese Bybel" is 'n versameling essays, opmerkings en grondleggende Sataniese rituele. Die boek verduidelik daarnaas ook LaVey se Satanise ideologie, wat na sy bewering onder meer deur Macchiavelli, Friedrich Nietzsche, Ragnar Redbeard en Ayn Rand beïnvloed is. Die boek bevat die kernbeginsels van Satanisme en word ook as die grondslag van die filosofie en dogma beskou wat Satanisme behels.


Die Gautrein is 'n 80 km-lange hoëspoedtreinroete in Gauteng, Suid-Afrika. Die projek is ontwerp om Johannesburg via Sandton met O.R. Tambo Internasionale Lughawe en Pretoria (Tshwane) te verbind; altesaam 10 stasies is gebou en in gebruik gestel. Aanvanklik sou die projek op een slag in diens gestel word, maar as gevolg van die FIFA Sokker-Wêreldbekertoernooi in 2010 wat in Suid-Afrika gehou is, is slegs die eerste fase tussen O.R. Tambo Internasionale Lughawe en Sandton in 2010 betyds vir die wêreldbeker voltooi. Die tweede fase is op 2 Augustus 2011 in diens gestel en verbind Hatfield, Pretoria met Sandton en Sandton met Rosebank. Die finale fase tussen Rosebank en Johannesburg (Parkstasie) is op 7 Junie 2012 in diens gestel nadat waterprobleme in die tonnel eers opgelos moes word. In die middel van die jaar 2000 het Sam Shilowa, die Premier van Gauteng, die implementering van hierdie vervoerprojek afgekondig. Die naam van die projek is afgelei van die naam van Gauteng; deels omrede albei groot stede (Johannesburg en Pretoria) in die besige provinsie geleë is.


'n Sirkel is 'n tweedimensionele figuur wat gevorm word deur al die punte van die vorm dieselfde afstand van 'n gekose punt te hê. Dié punt is die middelpunt en die gekose afstand staan bekend as die radius of radii. Die mate van 'n sirkel word soms aangegee deur na die deursnee te verwys. Die deursnee is die grootste afstand tussen twee punte van die sirkel en is presies twee keer so groot as die radius. Die omtrek van 'n sirkel kan bereken word deur die formule: O m t r e k = π d = 2 π r {\displaystyle Omtrek=\pi d=2\pi r} met r as die radius en d as die deursnee van die sirkel. Die oppervlak van die ruimte binne-in die sirkel kan bereken word met die formule: O p p e r v l a k = π r 2 = π 4 d 2 {\displaystyle Oppervlak=\pi r^{2}={\frac {\pi }{4}}d^{2}} Oppervlakte Omtrek, oppervlakte en volume Pedoe, Dan (1988). Geometry: a comprehensive course.


Suid-Afrika staan bekend as die "Reënboognasie" weens sy etno-kulturele verskeidenheid. Die Khoisan of Boesmans word as die oudste inwoners van Suid-Afrika geag. Die etniese kulture van Suid-Afrika behoort aan 'n aantal breër kulturele en linguistiese groepe: Die Sotho, bestaande uit die Noord-Sotho's, die Suid-Sotho's en die Tswanas. Die Sjangaan, Tsongas en Vendas van die noordelike streke, wat as eiesoortige groepe onderskei word. Die grootste groep is die Nguni, wat bestaan uit die Zoeloe-, Swazi-, Xhosa- en Ndebele-volke. Europese etniese groepe in Suid-Afrika, waaronder Afrikaners en Anglo-Afrikane die beduidendste is. Ten spyte van die eenheid gesuggereer deur taalooreenkomste, toon hierdie etniese groepe uiteenlopende kulturele kenmerke. Griekwas Kaap-Maleiers Khoisan Bruin mense Wikimedia Commons het meer media in die kategorie Suid-Afrikaanse etniese groepe en kulture.


Die antieke geskiedenis van Israel was vol geweld, oorloë, ballingskap, die verdwyning van die Tien Stamme van Israel en uiteindelik die Diaspora of verstrooiing van die Joodse volk na verskillende lande in Asië, Afrika en Europa. Joodse geskiedskrywers beskou die jaar 538 v.C. as die keerpunt in die geskiedenis van die streek omdat dit van daardie tyd af opeenvolgend regeer is deur verskillende vreemde magte, insluitende die Perse, die Hellenistiese Grieke, die Romeine, die Bisantyne, die Moslems, die Christen-kruisvaarders en die Ottomaanse en Britse Ryke. Die tweede artikel het oor die eerste vier heersers gegaan. In hierdie artikel word die oorblywende vyf ryke bespreek. In vele opsigte is die moderne geskiedenis van Israel 'n herhaling van die gebeure wat in antieke tye plaasgevind het. Die Diaspora het op klein skaal in 597 v.C. begin met die wegvoering van Jode na Babilon, maar het ná 70 nC momentum gekry toe die Romeine eers Jerusalem met die grond gelyk gemaak en daarna die Joodse revolusionêre by die bergvesting Masada verslaan het. Ná die Diaspora het Bar Kochba in 132 nC 'n opstand teen Romeinse oorheersing gelei.


Die meeste definisies van ekotoerisme het vier basiese elemente gemeen, naamlik: Die toeris se ondervinding in 'n natuurlike omgewing; Ekologie, sowel as kultuur; Opvoeding oor, en vertolking van, die natuur; Plaaslike ekonomiese voordele. Die meeste natuurlike gebiede in Suid-Afrika waar ekotoerisme bedryf word, is binne beskermde of groot wildplaasgebiede geleë. Ekotoerisme vorm deel van die nie-verbruikende benutting van natuurlike gebiede en word dikwels voorgehou as die mees ekonomiese en onderhoubare manier om sulke gebiede te benut. Behoudgerigte en diereregtegroepe bevorder ekotoerisme hoofsaaklik as teenvoeter vir verbruikende benuttingsvorms soos die jag of uitdun van wild. Ongelukkig is daar egter dikwels nie genoeg begrip van die toepassing van volhoubare ekotoerisme in natuurlike of wildgebiede nie. Ekotoerisme kan slegs volhoubaar wees as die volgende begryp word: Wetenskaplik onderskrewe natuurlike verskynsels prikkel baie van die ervarings wat mense in natuurlike omgewings beleef. As dit nie so was nie, sou mense dié ervarings ewe geredelik in winkelsentrums kon beleef as in die natuur – veral wat die geestelike ervarings betref. Die menslike verstand dra egter belangrike komponente by tot die individu se belewenis van die natuur.


Ekologiese piramides is voorstellings van voedselkettings in 'n ekostelsel wat dikwels deur ekoloë saamgestel word. In só 'n piramide vorm die produseerders die basis, terwyl kleiner wordende opeenvolgende trofiese vlakle hoër op tot by die bopunt van die piramide gerangskik word. Die produseerders is dus die meeste, die primêre verbruikers minder, die sekondêre verbruikers nog minder, en so voorts. Daar word tussen drie tipes ekologiese piramides onderskei, naamlik die getalpiramide, die biomassapiramide, en die energiepiramide. Die getalpiramide dui die werklike getal individue op elke trofiese vlak aan, byvoorbeeld daar is gewoonlik baie meer produseerders (plante) as herbivore (primêre verbruikers) en meer herbivore as predatore, en so voorts. In die natuur kom daar egter baie variasies van die getalpiramide voor. By hierdie soort piramide word ook nie die grootte van die individu in ag geneem nie. So kan die produseerders mikroskopiese diatome (fitoplankton) of groot geelhoutbome wees. Die biomassapiramide dui die totale massa van die organismes op elke trofiese vlak van die piramide aan.


Cartoon Network (afgekort CN) is 'n satelliet-televisienetwerk wat deur Turner Broadcasting Studios bedryf word en animasieprogramme uitsaai. Cartoon Network word wêreldwyd versprei en is gerig op kinders van alle ouderdomme. Die Amerikaanse kanaal is op 1 Oktober 1992 geloods en het programme soos Bugs Bunny en Rhapsody Rabbit gewys. Later van tyd het Cartoon Network begin om programme soos Dexter's Laboratory, Johnny Bravo, Cow & Chicken, I Am Weasel, The Powerpuff Girls, Ed, Edd 'n Eddy, Courage The Cowardly Dog, The Grim Adventure's Of Billy & Mandy, Foster's Home For Imaginary Friends en vele ander te beeldsend.


The Postal Service is die musiekprojek van Ben Gibbard (van die groep Death Cab For Cutie) en Jimmy Tamborello (van die groep Dntel). The Postal Service het in 2003 die album Give Up uitgebring. Die bekendste liedjie van Give Up is Such Great Heights, wat onder meer gebruik word vir die voorskou van die rolprent Garden State met Natalie Portman. 'n Cover van hierdie liedjie deur Iron & Wine is in die rolprent self gebruik. Die liedjie is ook in die televisiereeks Grey's Anatomy gebruik, asook ter ondersteuning van die televisieadvertensie van die Nederlandse uitsendingsburo StartPeople. Die musiekvideo van Such Great Heights het in Januarie 2006 op nommer een in die iTunes Music Store gestaan. Die video was in die nuus omdat Apple se nuwe televisiereklame vir die Intel Macs baie soos die musiekvideo gelyk het. The Postal Service het in 2003 ook 'n weergawe van Phil Collins se treffer Against all Odds uitgebring. Hierdie liedjie is in 2004 vir die rolprent Wicker Park met Josh Hartnett en Diane Kruger gebruik. Die naam "The Postal Service" het volgens bronne te make met die manier waarop die twee liriekeskrywers hul musiek uitwissel - via alternatiewe pos.


Pelote (Spaans: pelota, Baskies en Katalaans: pilota, Frans: pelote van die Latyns: pila) is die naam wat gebruik word vir 'n aantal sportsoorte wat met 'n bal gespeel word met 'n mens se hand, 'n raket, 'n hout spaan (pala), of 'n mandjie (propulsor), teen 'n muur (frontón in Spaans, frontoi in Baskies, frontó in Katalaans) of, meer tradisioneel, met twee spanne teenoor mekaar geskei deur 'n lyn op die grond of deur 'n net. Die oorsprong van die spele kan teruggespoor word na Griekse en ander antieke kulture, maar in Europa is hulle almal van die voorganger van tennis, Jeu de paume, afkomstig. Vandag word Baskiese Pelote in verskeie lande gespeel insluitend Frankryk en Spanje, veral in die Baskeland en omliggende gebiede. In Valencia word Valensiese pilote beskou as 'n nasionale sport. Pelote of soortgelyke spele word ook in België, die Noorde van Italië, Meksiko, Argentinië en sommige state in die Verenigde State, soos Florida, as ook in landelike dele van Ierland as Gaeliese handbal gespeel.


Juan Smith (* 30 Julie 1981 in Bloemfontein, Suid-Afrika) is ’n oud-Springbokrugbyspeler. Sy normale posisie is toekantflank. Hy het vir die Cheetahs in die internasionale Super 14-kompetisie en vir die Vrystaat Cheetahs in die Curriebeker gespeel. Hy was ook voorheen 'n kaptein van die Cheetahs. Smith het sy internasionale debuut vir Suid-Afrika op 7 Junie 2003 gemaak toe hy ’n reserwe was in die 29-25 oorwinning oor Skotland in Kings Park in Durban, hy is ook gekies vir die Springbokke se tweede wedstryd teen Skotland die volgende week. Hy het daarna as agsteman gespeel tydens die 2003-Drienasiesreeks teen Australië en die All Blacks. Hy is ingesluit in die Springbokke se 2003 Rugbywêreldbekerspan. Hy het daar in vier wedstryde gespeel en ’n drie gedruk teen Manu Samoa. Alhoewel hy in 2004 net een toets vir Suid-Afrika gespeel het – teen Wallis in die Millennium-stadion in Cardiff gedurende November, het hy die volgende jaar tien toetse vir die Springbokke gespeel. Hy was ’n reserwe in wedstryde teen Uruguay en Frankryk, voor hy weer in die kernspan as flank gekies is vir die 2005 Drienasiesreeks.


Aluminiumtetrachloriedanioon is 'n chemiese verbinding. Dit word in die Friedel-Crafts-alkileringsreaksie uit aluminiumtrichloried (AlCl3) gevorm. Die anioon het 'n tetraëdrale vorm, soortgelyk aan koolstoftetrachloried, waar koolstof deur aluminium vervang word. Sommige van die verbindings is oplosbaar in organiese oplosmiddels, wat 'n ioniese, nie-waterige oplossing vorm, wat hulle geskik maak as komponent van elektroliete vir batterye. Byvoorbeeld, in sommige litiumbatterye word litiumtetrachlooraluminaat gebruik. Tetrachlooraluminaatione word gevorm as tussenganger in die Friedel–Crafts-alkileringsreaksie, waarin aluminiumchloried as katalisator gebruik word. Die Friedel-Crafts-alkileringsreaksie kan soos volg in drie stappe verdeel word: Stap 1: Die alkielhalied reageer met die sterk Lewis-suur en vorm 'n geaktiveerde elektrofiel wat bestaan uit die tetrachlooraluminaatioon en die alkielgroep. Stap 2: Die aromatiese ring (in hierdie geval benseen) reageer met die met die geaktiveerde elektrofiel en vorm 'n alkielbensoniumkoolstof-katioon. Stap 3: Die alkielbensoniumkoolstof-katioon reageer met 'n tetrachlooraluminaat-anioon, die aromatiese ring en die Lewis-suur word herskep en soutsuur (HCl) vorm. "Electrophilic substitution - the alkylation of benzene". chemguide (in Engels).


Álava (Baskies: Araba) is 'n provinsie in Noord-Spanje in die suidelike deel van die Outonome Gemeenskap van die Baskeland en een van die tradisionele gebiede van die historiese Baskeland. Die provinsie het 'n bevolking van 322 557 en 'n oppervlak van 2 963 km². Dit word begrens deur die provinsies Burgos, La Rioja, Navarra, Gipuzkoa, en Biskaje. Binne Álava is Condado de Treviño, 'n enklawe wat deel is van die provinsie Burgos, Kastilië en León. Die hoofstad van Álava is Vitoria-Gasteiz (Spaans: Vitoria, Baskies: Gasteiz), wat ook as hoofstad van die outonome gemeenskap dien. Die provinsie word in sewe graafskappe (cuadrillas) verdeel: Añana; Ayala; Campezo; Laguardia; Salvatierra; Vitoria en Zuya. Wikimedia Commons het meer media in die kategorie Álava. (es) (eu) Amptelike webwerf


Samespanning verwys na die ooreenkomste, reëlings of verstandhoudings tussen oligopoliste om mededinging te beperk en hoë vlakke van winsgewendheid op die lang termyn te handhaaf. Verkopers kan byvoorbeeld ooreenkom om dieselfde prys vir sekere produkte te vra, om eenvormige kortings toe te staan of om hul bemarking en verspreiding tot bepaalde streke te beperk. 'n Spesifieke reëling tussen andersins mededingende firmas om produksievlakke te beperk, pryse vas te stel of die mark te verdeel, word 'n kartel genoem. Die lede van 'n kartel stel ten doel om die betrokke mark in 'n gedeelde monopolie te omskep. Samespanning is slegs suksesvol indien die ooreenkoms afgedwing kan word. Wanneer 'n groot aantal verkopers betrokke is, is suksesvolle samespanning hoogs onwaarskynlik (indien nie onmoontlik nie). Daar sal altyd deelnemers wees wat die ooreenkoms verbreek, in die hoop dat ander dit nie sal agterkom nie, of nie sal reageer nie. Met 'n klein aantal groot produsente is die verdeling van die wins tussen die lede van 'n kartel dikwels 'n geskilpunt. Die voorwaardes vir suksesvolle samespanning sluit die volgende in: Die aantal firmas moet klein wees en hulle moet aan mekaar bekend wees.


Die Hamburgse sagtewarefirma Star Division is in die jaar 1985 deur die 16-jarige Marco Börries, in Lüneburg, Duitsland gestig. Na die bure 'n klag by die polisie ingedien het, oor die bedryf van 'n besigheid in 'n woonbuurt, het die firma na Hamburg verhuis. Star Division het veral deur hulle kantoorprogrammatuur StarOffice bekendheid verwerf. Die sagteware het meer as 25 miljoen kopieë wêreldwyd verkoop. In 1998 het Börries StarOffice gratis vir die privaat gebruik beskikbaar gestel. Star Division is op 5 Augustus 1999 deur die sagte- en hardewarevervaardiger Sun Microsystems vir meer as 70 miljoen VS-Dollar gekoop. Die programmatuur StarOffice is sedertdien deur Sun Microsystems en die OpenOffice.org-projek verder ontwikkel.


Clovis I (c. 466 – 27 November 511) was die eerste koning van die Franke wat al die Frankiese stamme onder een heerser verenig het. Hy het sy vader, Childeric I, in 481 opgevolg as koning van die Saliese Franke, een van die Frankiese stamme wat in daardie stadium in die omgewing van die Benede-Rynrivier gewoon het. Dit het Doornik en Kameryk as middelpunt gehad en was geleë aan die moderne grens tussen Frankryk en België, in 'n gebied wat as Toxandria bekendgestaan het. Clovis het die naburige Frankiese stamme verower en hom tot met sy dood as alleenheerser gevestig. Onder aanmoediging van sy vrou, die Boergondiër Clotilda, 'n Katoliek, het hy hom tot Rooms-Katolisisme bekeer teenoor Arianisme, wat algemeen onder die Germane beoefen is. Hy is in die Katedraal van Reims gedoop, soos wat die geval met die meeste Franse konings sou wees. Die daad was van groot belang vir die geskiedenis van Frankryk en Wes-Europa in die algemeen, aangesien Clovis sy heerskappy oor die grootste deel van die ou Romeinse provinsie Gallië (rofweg moderne Frankryk) uitgebrei het.


Veldhokkie is 'n spansport wat op 'n veld soortgelyk aan dié van sokker gespeel word. Dit word normaalweg met elf of meer spelers gespeel. Die spel word deur twee spanne gespeel en die doel is om die bal in die teenstanders se doelhok te skiet. Elke speler het sy eie hokkiestok. Bekende soorte hokkiestokke sluit in "Grays", "Malik" en "Kookaburra". 'n Harde bal wat omtrent so groot soos 'n krieketbal is word tydens die spel gebruik. Om beserings te voorkom word spelers verplig om met beenskutte en mondskerms te speel. Die spel word op 'n grasoppervlak gespeel (Gr. 1 tot 12); na skool of tydens klubhokkie word daar gewoonlik op 'n "AstroTurf"-oppervlak gespeel. Die bal word in die middel van die baan geplaas. Die kapteins van die twee spanne wat teen mekaar meeding besluit watter span eerste sal begin. Die spanne staan aan weerskante van die middellyn en die span wat begin slaan of stoot die bal vir hulle spanlede. 'n Wedstryd op hoë vlak is gewoonlik 2X15 minute aan 'n kant.


Die bedryfstelselkern in rekenaarwetenskap verwys na die sentrale komponent van die meeste rekenaarbedryfstelsels. Die kern is verantwoordelik die bestuur van die stelsel se hulpbronne (die kommunikasie tussen die hardeware- en sagtewarekomponente). Die kern as basiese komponent van 'n bedryfstelsel verskaf die laagste vlak abstraksielaag vir die hulpbronne (veral ewetoeganklike geheue, SVE's en Toevoer/afvoertoestelle) wat toepassingsagteware moet beheer om hul funksies te verrig. Dit maak tipies hierdie fasiliteite beskikbaar aan toepassingsagteware se prosesse deur middel van interproseskommunikasie meganismes en stelselroepe. Hierdie take word verskillend aangepak deur verskillende bedryfstelselkerne, afhangende van hul ontwerp en implementering. Terwyl monolitiese kerne probeer om hierdie doelwitte te bereik deur al die kode in dieselfde adresruimte uit te voer om die werkverrigting van die stelsel te probeer verbeter, mikrokerne hardloop die meeste van hulle dienste in die gebruikersruimte, met die mikpunt om die onderhoubaarheid en modulariteit van die kodebasis te verbeter. 'n Reeks van moontlikhede bestaan tussen hierdie twee uiterste benaderings. Volgens Jochen Liedtke is die bedryfstelselkern al daardie dele wat deel maak van die bedryfstelsel en wat noodsaaklik is en deur alle ander sagteware benodig word. Die meeste bedryfstelsels maak staat op die begrip van 'n bedryfstelselkern.